open-index/open-wikipedia-markdown huggingface dataset:
呂晨曦

**呂晨曦**（，）原名**呂善婷**，係香港女藝人，無綫電視前藝員。

## 生平
* 自細同伯父呂良偉喺西貢一齊住，一直由呂良偉供書教學
* 1999年至2005年讀，之後升讀同埋
* 2011年同家姐呂善螢畀雜誌《壹週刊》誤傳係呂良偉嘅阿女
* 跟呂良偉拍戲做助手，由幕後做起，2013年傳畀無綫電視招攬參選香港小姐競選
* 2016年參加ViuTV選美真人騷《美選D.n.A.》，入圍廿強，但晉身唔到十二強
* 參加無綫電視藝員訓練班(短期)（2018年）（又叫2018短期藝員訓練班），2019年正式加入無綫電視
* 2021年2月份離巢，去中國大陸發展

## 參考

## 出面網頁
* ViuTV - 呂善婷 Angel Lui 年齡：23 三圍：35C/28/37.5 身高：168cm... | Facebook
* [Stars Girl&#93; 美天使 呂善婷Angel – STARSHK
* 
* 

類:前無綫電視女藝員
善婷
希斯汀 (搞清楚)

**[[希斯汀]]**（）係英國東修適士一座城，亦可以係：
*希斯汀 (紐西蘭)，紐西蘭一座城
*希斯汀 (澳洲)，澳洲維省一座城
巨揪舞壯士

《**巨揪舞壯士**》（***Magic Mike XXL***）係一部2015年美國喜劇電影，由Gregory Jacobs做導演，套片係2012年《光豬舞壯士》嘅續集。主演係卓寧泰坦、Matt Bomer、Kevin Nash、Joe Manganiello。
阿爾托莉雅·潘德拉貢

阿爾托莉雅·潘德拉貢（日語：アルトリア・ペンドラゴン；英語：Altria Pendragon）係TYPE-MOON旗下《Fate系列》及其衍生作品嘅登場角色。遊戲《Fate/stay night》中嘅女主角、小說《Fate/Zero》中嘅主要人物之一，係第四、第五次聖杯戰爭時期嘅從者Saber。
奶路臣 (紐西蘭)

**奶路臣**（）係紐西蘭南島一座城，人口5萬。奶路臣喺1841年開城，係南島第一座城。
方槐

**方槐**（），江西于都人，原名**賴芳槐**（曾經用名賴世祿），中國人民解放軍將領、中國人民解放軍開國少將。

1932年，參加中國工農紅軍，1933年加入中國共產黨；1949年，擔任軍委航空局作戰教育處處長以及空軍第三航空學校校長。1955年，授予中國人民解放軍少將。

2019年2月16號，方槐喺湖北省武漢逝世，終年101歲。

## 參考資料

類:中華人民共和國軍人
類:中國共產黨員
類:人瑞
類:江西人
沙貝

**沙貝**係地名，可以係：

*沙貝 (增城)，增城鄉村，而家屬廣東廣州市增城區新塘鎮
*沙貝 (南海)，南海鄉村，而家屬廣東廣州市白雲區金沙洲
* ，馬來西亞沙撈越傳統樂器
詭墓

《**詭墓**》（***Pet Sematary***）係一部2019年美國超自然恐怖電影，由Kevin Kölsch同埋Dennis Widmyer做導演，套片係第二次改編史提芬京嘅英文同名小說，而第一次改編電影係1989年。主演係Jason Clarke、Amy Seimetz、尊力高。
粵港澳大灣區發展規劃綱要

**粤港澳大灣區發展規劃綱要**，係中華人民共和國國務院喺2019年2月18號所發佈嘅綱領性文件。

根據規劃，當局以2022年基本形成「國際一流灣區」同「世界級城市群框架」作為發展目標；並且喺2035年形成以創新為主要支撐嘅經濟體系同發展模式。

當局以香港特別行政區、澳門特別行政區、廣東省廣州市同深圳市作為大灣區內嘅四大中心城市，作為區域發展嘅核心。而廣東省珠海市、佛山市、惠州市、東莞市、中山市、江門市及肇慶市就作為重要節點城市。

## 睇埋

* 沿途有你 (新聞節目)：由無綫電視同南方報業傳媒集團製作，為綱要宣傳，但部分內容被指失實嘅節目。

## 參考
*中共中央 国务院印发《粤港澳大湾区发展规划纲要》
鄭啟泰

**鄭啟泰**（，）係香港節目主持人同唱片騎師。

## 簡歷
鄭啟泰最先喺香港商業電台做唱片騎師，主持「一切從音樂開始」、「開心看天下」等等節目，後尾升做高級監製。1995年開始幫香港有線電視主持節目，同埋做電視廣告嘅旁白。1999年後，鄭啟泰轉至新城娛樂台（而家新城知訊台）任職，做過該台執行監製同主持人，主持過「開心大鬧鐘」同埋「生活好國度」等等節目。2007年轉為非合約主持，又加入亞洲電視，至2012年離開亞洲電視。2014年，鄭啟泰加盟DBC數碼電台，主持「告士打道3號」等等節目。2017年11月1號，加入無綫電視。後來又加入埋邵氏兄弟。2023年10月23號，鄭啟泰突然喺社交平台宣佈已經辭咗新城電台份工，鄭啟泰後來接受《晴報》訪問時話同電台「只是緣分完結」，強調假以時日如果電台有需要「我實會番去幫手」。事隔3個月，鄭啟泰喺2024年1月24號再返到新城電台主持節目，佢喺節目中承認佢係收到當時啱啱上任嘅首席營運總監馬浚偉嘅邀請而決定回巢。2月1號，鄭啟泰宣佈向香港速度滾軸溜冰代表隊前隊員女朋友王雁芝求婚成功。兩日後嘅2月3號，鄭啟泰突然喺屋企暈低，並有肚痾同抽搐現象，送入律敦治醫院深切治療部搶救後陷入昏迷狀態，直至下晝近四點搶救無效過身，終年56歲，係繼河國榮後，邵氏兄弟連續第二日有旗下藝人過身。

## 個人生活
鄭啟泰堂亞哥係演員鄭恕峰。

## 參考資料

## 出面網頁
* 
* 
* 
* 
* 鄭啟泰 - 新城知訊台資訊網
* 
* 

類:香港廣播節目主持
類:前亞洲電視男藝員
類:前無綫電視男藝員
類:祖籍新會
啟泰
工廠少爺

（）係邵氏兄弟喺1963年嘅一部港產片，由盧雨岐執導，張英才、林鳳主演。

## 情節
故事講述王本甲（張英才 飾）係紗廠老闆個仔，喺外國留學返來，佢爸爸想佢深入瞭解工廠嘅內部運作，由低做起，所以要王本甲掩飾身份化名錢通元混入工廠。而工廠上下都想查出邊個係工廠少爺，所以引出一連串笑話。

## 演員陣容

## 參考
*
*工廠少爺 1963（香港影庫 HKMDB）
街市皇后

《**街市皇后**》（，）係喺1964年改編自麗的呼聲廣播劇嘅一部港產片，由盧雨岐執導，林鳳、張英才主演。

## 情節
電影係講述街市皇后翠蘭（林鳳 飾）人靚心地好，有錢仔俊華（張英才 飾）為咗接近佳人扮做廚師嘅故事。

## 演員陣容

## 參考
* 
* 
* 街市皇后 (1964)（香港影庫 HKMDB）
小千金

（）係華達電影喺1961年嘅一部黑白港產粵語喜劇，改編自商業電台嘅廣播劇，由馮峰執導，林家聲、周坤玲主演。

## 情節
電影係講述一個富商年老多病，想將家當交畀個仔打理，但佢個仔生性不羈，同歌女交往，富商於是同好友醫生合謀詐病，逼個仔早啲成家立室，個仔為咗安慰老父，情急之下搵來酒店職員同職員個妹扮做妻女嘅故事。

## 演員陣容

## 參考
*
*小千金 (1961)（香港影庫 HKMDB）
百子千孫

《**小千金**》係1965年嘅一部港產片，改編自商業電台嘅廣播劇，由盧雨岐執導，胡楓、吳君麗主演。

## 情節
電影係講述文偉達（胡楓 飾）係家中獨仔，老婆王紫薇（吳君麗 飾）雖然溫婉嫻淑，但係文老太嫌紫薇未有所出，因抱孫心切，逼偉達另娶嘅故事。故事反映當時華人對繼後香燈嘅傳統觀念，亦反映將傳宗接代嘅責任加諸女性身上嘅不公平現象。

## 演員陣容
物種起源

《**物種起源**》係英國科學家查理斯·達爾文論述生物進化嘅著作，1859年出版，話各個物種都係經物競天擇而進化嘅。

## 作者背景

## 重要諗頭
呢本書討論咗好多對進化論嚟講好緊要嘅諗法。

### 物競天擇

達爾文喺《物種起源》入便提出咗物競天擇呢個概念。佢主張進化嘅動力源自個體之間嘅競爭同環境嘅篩選：由於同一族群內嘅生物個體喺表現型上存在差異，而呢啲差異又受遺傳因素影響，因此環境會「選擇」出更有利於生存同繁殖嘅個體。具有「好」特徵（有利於適應環境）嘅個體會有更高嘅進化適應度，即係有更大機率成功生存落去並且成功繁衍後代，將佢哋嗰啲「優良」基因一代傳一代；相反，弱嘅個體則會被環境淘汰，最終令族群嘅整體特徵隨時間發生改變。

呢種機制亦解釋咗物種係點樣形成嘅。當某個物種嘅群體因為地理或第啲因素分開後，佢哋會喺唔同嘅環境壓力下各自進行物競天擇。長期積累落嚟，呢啲基因差異會令兩邊嘅特徵越行越遠，最終導致兩個群體唔再能夠互相交配，謂之進化出全新嘅物種。

### 親屬選擇

除咗物競天擇，達爾文仲有喺書中討論親屬選擇嘅概念，即使佢當時並冇使用呢個術語。喺書入便，達爾文花咗一定篇幅討論具有利他行為、唔識生育嘅真社會昆蟲，尤其係呢啲昆蟲所帶嚟嘅謎團，佢噉樣講：

一般認為，佢呢度講緊嘅，就係二十一世紀初已經廣受接納嘅親屬選擇概念。

## 反對聲音

《物種起源》呢本書一出嗰陣，引起咗唔少批評。

## 睇埋
*生物學
*進化論
*物種

## 引咗
PARTY冇限耆

《**PARTY冇限耆**》（***Dirty Grandpa***）係一部2016年美國喜劇電影，由Dan Mazer做導演。主演係羅拔迪尼路、碩克艾佛朗、茱莉安荷夫、Rene Russo。
乾隆皇遊江南

《**乾隆皇遊江南**》係三陽公司喺1956年嘅一部港產片，由龍圖執導，新馬師曾、鄭碧影主演。

## 情節
電影係講述乾隆皇（新馬師曾 飾）遊江南，途中收咗周日青（林蛟 飾）做契仔，比武招親中打贏高慶芳（高慶芳 飾），又邂逅酒家女梅姑（賽珍珠 飾），遇上不良當舖老闆及貪官等等嘅故事。

## 演員陣容
卡爾拉格斐

**卡爾拉格斐**（**Karl Lagerfeld**，），人稱「**老佛爺**」，係法國嘅時裝設計師，亦係Chanel嘅創作總監。
乾隆皇大鬧杏花樓

《**乾隆皇大鬧杏花樓**》係香港玉聯影業喺1963年嘅一部粵語片，由楊工良執導，羅劍郎、于素秋主演。

## 情節
電影係講述乾隆皇帝（羅劍郎 飾）微服出遊，結識咗周日清（羽佳 飾）、祁玉鳳（于素秋 飾）嘅故事。祁玉鳳以為乾隆係未婚夫反清領袖陳家和（羅劍郎 兼飾），沿途為乾隆多次解圍，又合力救出被提督子葉慶昌（麥基 飾）強搶嘅趙小霞（李紅 飾）。乾隆殺死葉慶昌之後表露身份，陳家和打算殺死乾隆皇。

## 演員陣容
傻仔洞房 (1957年電影)

《**傻仔洞房**》係香港永利行有限公司喺1957年嘅一部古裝粵語片，由陳皮執導，新馬師曾、鄧碧雲主演。

## 情節
電影係講述陳譚氏（譚蘭卿 飾）嘅親生仔陳貴祥（馮少康 飾）被人綁架，由繼子陳福祥（新馬師曾 飾）同老婆周慧珠（鄧碧雲 飾）使計仔救返陳貴祥嘅故事。

## 演員陣容
關浩揚

**關浩揚**（，）係香港男演員同舞蹈總監，家下係無綫電視基本藝人合約藝員。

## 背景
關浩揚5歲開始學拉丁舞，以好高分數通過英國皇家舞蹈考試。2005年參加電視節目《殘酷一叮》，成為第一任台主，後加入第19期無綫電視藝員訓練班，畢業後成為旗下合約藝員。

## 攷

## 出面網頁
* 
* 
* 
* 
* 
*
糊塗太太

《**糊塗太太**》係九龍影業公司喺1964年嘅一部港產喜劇，由楚原執導，南紅、張英才主演。

## 情節
電影係講述一名富家女（南紅 飾）懷疑丈夫（張英才 飾）有外遇，而富家女嘅前度（張清 飾）又懷疑女友（李香琴 飾）有第三者，而女友咁啱就喺丈夫公司度工作，於是富家女同前度喺佢哋放工後跟蹤佢哋，發生一連串笑話嘅故事。

## 演員陣容
歡喜冤家 (1959年)

《**歡喜冤家**》係光藝製片公司喺1959年嘅一部港產愛情片，由秦劍執導，謝賢、胡楓、南紅、嘉玲主演。

## 情節
故事係由楊天成原著改編。電影講述羅雲濤（胡楓 飾）回港奔喪，點知遺囑聲明要雲濤繼承父業，打理工廠，無經驗嘅雲濤喺徬徨之際遇見世故兼計仔多多嘅舊同學金振聲（謝賢 飾），振聲出計幫手解決各種難題。唔止喺工事上獻計，連雲濤遇見心儀嘅女教師柳凌姿（南紅 飾），好友振聲都即時教路。

## 演員陣容
難得有情郎

《**難得有情郎**》係新藝製片公司喺1962年嘅一部港產愛情片，由吳回執導，周驄、嘉玲主演。

## 情節
齣戲係講一個有錢仔（周驄 飾）接手爸爸嘅業務，包括大型百貨同酒店業務等生意，認識咗旗下百貨公司一個女售貨員（嘉玲 飾），彼此一見鍾情，女售貨員誤會有錢仔係失業嘅大學生，於是介紹佢入百貨公司做售貨員嘅故事。

## 演員陣容
大四喜 (粵語片)

《**大四喜**》係新世界影業公司喺1965年嘅一部港產愛情片，由莫康時執導，羅艷卿、胡楓、馮寶寶主演，套戲喺1963年7月喺澳門多個景點取景拍攝。

## 情節
齣戲係講白蘭同陳志強分居，兩人分別撫養孖生女大寶、小寶，幾年後，大寶同小寶相遇，兩人為咗要令父母復合，打算離家出走嘅故事。

## 演員陣容
Hkakabo Razi

**Hkakabo Razi**（）係緬甸克欽邦北部高山，海拔達，可能係緬甸乃至東南亞至高嘅山。

據登山人老婆Frederique Gely-Ozaki講，「Hkakabo Razi」本身係景頗文。

## 參考

## 出面網頁

* 圖文簡介
* Mt. Hkarkaborazi (Highest Mountain Peak in SE Asia) Part-1

類:喜馬拉雅山
類:亞洲嘅山
續命梟雄

《**續命梟雄**》（***Dallas Buyers Club***）係一部2013年美國傳記電影，由Jean-Marc Vallée做導演，根據愛滋病患者Ron Woodroof嘅真實生活改編而成。主演係馬修麥康納希、Jennifer Garner、謝拉力圖、Denis O'Hare、史提夫生、Dallas Roberts。
鑽石大劫案

《**鑽石大劫案**》係光藝製片公司喺1967年嘅一部港產偵探片，由楚原執導，謝賢、蕭芳芳、陳齊頌領銜主演。

## 情節
珠寶售貨員馬文偉（謝賢 飾）因一次珠寶買賣俾人呃咗大批稀有珠寶，更被賊人禁錮及威逼犯案，佢妹妹馬佩珊（蕭芳芳 飾）為咗幫哥哥逃離險境之餘，更插手調查案件，同哥哥一起搵出真相。

## 演員陣容
追妻記

《**追妻記**》係香港光藝製片公司喺1961年嘅一部粵語片，由秦劍執導，謝賢、嘉玲領銜主演。

## 情節
齣戲係講謝聖（謝賢 飾）公司來咗個新同事張慧玲（嘉玲 飾），個樣好似謝聖個偶像影星嘉玲，謝聖於是追求張慧玲，點知慧玲原來係經理周仁達（姜中平 飾）嘅情婦，故事就係咁樣展開。

## 演員陣容
歡喜夫妻

《**歡喜夫妻**》係香港玉聯影業公司喺1961年嘅一部粵語片，由楊工良執導，羅劍郎、羅艷卿領銜主演。

## 情節
齣戲係講一對夫妻潘少明（羅劍郎 飾）同沈鳳儀（羅艷卿 飾）喺同一間公司返工，間公司規定員工要係單身，所以兩人惟有扮唔識。有一日，總經理胡寅初（梁醒波 飾）同秘書余貞瑩（李香琴 飾）喺辦公室鬼混，俾老婆（譚蘭卿 飾）突擊檢查，寅初於是搵少明扮住係貞瑩嘅老公先，故事就係咁樣展開。

## 演員陣容
化身情人

《**化身情人**》係香港九龍影業公司喺1965年嘅一部粵語愛情喜劇，由楚原執導，張英才、南紅主演。

## 情節
故事係講一個窮畫家畢加繩（張英才 飾）同鄧陣先（鄭君綿 飾）、李泰克（林彬 飾）三人同撈同煲，畢加繩邂逅謝美珍（南紅 飾），互有好感但係就冇錢拍拖，鄧陣先於是獻計繩扮自殺，等佢啲畫可以升值，然後同有錢仔馮策策（雷鳴 飾）鬥同銀彈攻勢追求謝美珍。

## 演員陣容
林子博

**林子博**（**Bob Lam Chi Pok**，）係香港男主持人同演員，佢個女林詠渝係香港童星，另外重有一個仔林卓楠。

## 背景
林子博細個住黃大仙美東邨，華德學校（1984年）、模範英文中學（1987年中三）同埋皇家香港警察少年訓練學校第29期訓練班畢業。

1992年佢拍咗多首寶麗金Karaoke MTV而加入娛樂圈，1994年參加電視新星大賽而加入亞洲電視，然後主持過《今日睇真D》等節目。2006年過檔東亞衛視，2008年東亞衛視停播，過檔無綫娛樂新聞台做粵語主播同埋外景記者。

### 老婆患癌
2019年4月佢太太不幸患癌，需要龐大醫療費用，但係無綫電視決定唔同佢續約，合約喺9月28號結束，好彩圈中朋友八方支援。同年12月，佢太太順利完成化療。不過喺2020年8月開始，佢老婆嘅身體情况出現急劇惡化，體內腫瘤不斷脹大，癌細胞更四處擴散，連進食都出現嚴重困難，林子博曾經透露想帶太太到台灣接受「免疫細胞治療」，但係費用昂貴，9月26號林子博喺佢嘅facebook度公開籌款，10月1號宣佈已經成功籌夠所需要嘅費用。不過佢老婆最終喺2020年10月21號朝早敵唔過癌魔離世。Shirley喺佢離世之前兩個星期前已經簽咗放棄急救書，亦同意死後捐出眼角膜，遺愛人間，佢離開嘅時候，子博同一對仔女都喺身邊陪住佢。

### 移民
2021年8月，林子博全家移民英國。

## 演出
### 電視劇 ([[無綫電視]])
*2009年 《學警狙擊》 飾 便衣警員
*2014年 《名門暗戰》 飾 羅監製
*2016年 《巨輪II》 飾 大佬
*2016年 《律政強人》 飾 周生
*2018年 《跳躍生命線》 飾 醫生

### 電視劇 ([[亞洲電視]])
*1994年 《戲王之王》 飾 職員
*1994年 《少林義士洪熙官》 飾 漢人／機房仔／阿威
*1995年 《新包青天·義膽柔情》 
*2000年 《快活谷》 飾 浩男
*2000年 《電視風雲》飾 劉志信
*2000年 《美麗傳說》飾 司儀
*2005年 《爸爸向前走》 飾 Jack
*2005年 《情陷夜中環》 飾 Peter Yuen 袁公子
*2006年 《情陷夜中環II》飾 David

### 電視劇 ([[香港電台]])
*2020年 《獅子山下2020—鶼鰈》 飾 阿榮

### 網絡劇集
*2020年：《把砒霜留給自己》

### 電影
*1989《壯志雄心》
*1993《冇警時份》
*1993《一本漫畫闖天涯II》
*1995《烈火戰車》  
*1999《1959某日某》
*2004《旺角黑夜》
*2004《重案黐孖Gun》
*2004《新警察故事》
*2004《魔幻廚房》
*2005《早熟》 
*2006《超班寶寶》
*2008《花花型警》   
*2009《明媚時光》
*2011《竊聽風雲2》

### 主持節目
#### 亞洲電視
*今日睇真D
*電影情報組
*西南開發之旅
#### 東亞衛視
*今日香港
*煮東煮西

#### 無線電視
*娛樂新聞台
*2013 爸B也Upgrade
*2014 爸B也Upgrade 2
*2015 宜室宜居有辦法
*2018 大灣區 活好D
*2019 歐洲鐵騎遊
*2019 眼睛去旅行

#### 香港開電視
*2020 5個星星的晚上
*2020 大叔要變身

### 參與節目
#### 無線電視
*2013 星夢傳奇
*2015 Think Big 天地
*2016 新春開運王
*2016 社企打工王
*2016 男人食堂
*2017 1+1的幸福
*2018 海上夏日郵樂園
*2017 請勿關燈 嘉賓

#### 香港商業電台
*2015 有誰共鳴

#### 香港開電視
*2020 我的志願速成班 嘉賓

## 註

## 攷

## 出面網頁
* 
* 
* 
* 

類:前無綫電視男藝員
類:香港主持人
類:香港電影男演員
類:前亞洲電視男藝員
子博
高育英

**高育英**（，），原名**高凱莉**，係一位臺灣女歌手，亦係《2018年度香港小姐競選》嘅十二強佳麗。

## 家族
高育英嘅老豆係香港人，而阿媽係臺灣人。

## 簡歷
高育英喺臺灣出世，澳洲長大。佢係一位歌手，識講英語，法語，廣東話，普通話，臺灣話同日語。2018年，佢報名參加《2018年度香港小姐競選》，入圍至十二強後止步。

## 出面網頁
*2018香港小姐競選 - 18號　高育英 Kelly Ko - 佳麗檔案 - tvb.com
*
*高育英嘅Facebook頁

育英
林子傑

**林子傑**（，）係香港男演員同舞臺劇演員，係香港演藝學院畢業。

## 演出

### 電視劇（ViuTV）
*2023年：《那年盛夏我們綻放如花》 飾 凌國豪
*2024年：《飛黃騰達》 飾 馬記者
*2024年：《打天下2》 飾 鑊撈
*2025年：《弊傢伙！我要去祓魔》飾 潮來近江（星滿天）
*2025年：《三命》 飾 春
*2025年：《翻盤下半場》 飾 日向明

### 電視節目（ViuTV）
*2020年：《調教你男友》（演出）
*2025年：《不一樣的家人》（第8集嘉賓）

### MV
*2022年：吳林峰《我也難過的》
*2022年：Pandora 樂隊《聖人模式》
*2023年：柳應廷 《大海少年》

## 出面網頁
*
*

子傑
73 (搞清楚)

**73**可以係：

* 73，一自然數
* 73年，一年
* ，香港無綫電視時裝處境劇，又嗌《七十三》
* 香港73，香港邵氏電影公司電影
春到人間

《**春到人間**》係香港光藝製片公司喺1963年嘅一部粵語愛情喜劇，由楊天成原著改篇，吳回執導，謝賢、周驄、江雪、嘉玲主演。

## 情節
洋行經紀吳立品（謝賢 飾）為人好高鶩遠，每次走投無路就搵表哥李成仁（周驄 飾）過橋，又將女性朋友伍紀鳳（江雪 飾）當大後備。吳立品一心想追有錢女張英（夏慧 飾），諗住可以夫憑妻貴，點知佢當錯咗窮看護張櫻（嘉玲 飾）做有錢女。

## 演員陣容
金銀珠寶到門來

《**金銀珠寶到門來**》係香港新藝影片公司喺1957年嘅一部粵語古裝賀歲片，由馮志剛同李壽祺執導，任劍輝、鄧碧雲主演。

## 情節
故事係講年三十晚，黃金無錢應付年關，想投河自盡，好彩被鄰居蘇義及時勸止，而且暗中相助，蘇義夫妻亦係身無分文，只好偷番薯食，鄰居林珠夫婦被蘇義嘅仗義行為感動，於是喺新春日到蘇義屋企送贈食物，剛好黃金個老公衣錦還鄉，送贈金銀珠寶畀蘇義夫婦作為報恩嘅故事。

## 演員陣容
王希怡

**王希怡**（）係中國女演員同模特兒，組合UP Girls首期成員。國內出名厲家菜第三代傳人。

## 厲家菜
厲家菜係大清同治、光緒年間內務府大臣厲子嘉後裔嘅私房菜。厲子嘉受慈禧太后信任，由厲子嘉記低嘅好多宮廷菜配方同做法代代相傳。

## 感情
王希怡老公係大佢10年嘅魔術師劉謙，倆個嘅戀情由2012年嘅朋友聚會開始。2015年5月，劉謙宣佈同王希怡已經領證結婚。2015年8月16號，王希怡喺北京朝陽一間醫院生咗個男嬰。

## 攷
* 
* 

## 出面網頁
* 

類:中國女演員
類:中國模特兒
類:女模特兒
類:墨爾本大學舊生
類:北京人
希怡
許思敏

**許思敏**（，，）係香港女演員。佢擅長做闊太、師奶、三姑六婆呢啲角色。佢因為喺無綫電視電視劇《愛·回家之開心速遞》飾演搞笑清潔工「群姐（Isabella）」而為人熟悉，2022年6月成爲無綫電視基本藝人合約藝員。

## 簡歷
許思敏早年帶住兩個仔拍教育電視時因為有個演員甩底所以就搵咗佢去頂替個角色。之後佢就繼續拍教育電視同電視劇。

咁多年嚟，佢都係一直做特約演員，又喺無綫拍劇又喺亞視拍劇。佢做啲角色全部都祇得一兩句，直至到《愛·回家之開心速遞》先有發揮嘅機會。一開頭「群姐」呢個角色係冇喺roller寫演員名，就算成集個主要角色係群姐都冇得寫名。但後來群姐越來越受觀眾鍾意所以就開始寫名。佢亦憑呢個角色喺討論區度贏咗《開心速遞》女神選舉。

## 演出

### 電視劇（[[無綫電視]]）

### 電視劇（[[亞洲電視]]）

### 電視劇（[[ViuTV]]）

### 電視劇（其它）

### 電視節目（[[港台電視]]）

### 電影

## 政治立場
許思敏係香港親中派嘅支持者，曾經參與一項聯署支持北京未經諮詢或香港人同意強行訂立嘅《港版國安法》，又曾經協助親中派民建聯拍攝宣傳片。

## 參考

## 出面網頁
* 
* 
* 
* 
* 
* 

類:香港電影女演員
類:香港電視女演員
類:無綫電視女藝員
思敏
池田依來沙

**池田依來沙**（，），係日本女演員同模特兒。佢係菲律賓出世，阿爸係日本人，阿媽係菲律賓同西班牙混血。佢13歲就做雜誌模特兒，15歲開始拍電影，出名演出包括電影《超能勁處男》。
濱海灣

**濱海灣**（）係星加坡一笪地方，係由中環區延伸嘅360公頃填海地，2000年代到2010年代期間逐漸發展成一個集商業、住宅、酒店同娛樂嘅綜合發展區。

## 相

File:MarinaBayAtNight2.jpg|濱海灣同濱海中心夜景
File:Singapore Skyline Raffles Place.jpg|濱海灣同萊佛士坊天際線喺2006年12月31號
File:Singapore_Downtown_Core.jpg|濱海灣同濱海藝術中心喺2007年11月30號
File:Singapore_CBD.JPG|近濱海灣嘅新加坡市中心喺2007年11月30號
File:Merlion 4.JPG|魚尾獅
File:Theatre_and_Concert_Hall,_Esplanade_–_Theatres_on_the_Bay,_Singapore_-_20110528.jpg|新加坡藝術表演劇場，濱海灣


## 睇埋
*東海岸公園
中區 (星加坡)

**中區**（）係星加坡嘅核心商業區，早喺1819年星加坡開埠嗰陣已經開始發展，嚮星加坡獨立後，中區被大幅改造，仲起咗幾條星加坡地鐵線。

## 出面網頁
* Planning Areas Boundaries Map A, showing extent of the Central Region
樟宜

**樟宜**（）係星加坡一笪地方，喺星加坡東部，最出名嘅建築係樟宜機場，嗰度重有樟宜監獄同樟宜海軍基地。
菲奧理洛·拉瓜迪亞

**菲奧理洛·顏理哥·拉瓜迪亞**（；；）係意大利裔美國政治人物，曾先後當選紐約州第14選區眾議員、紐約州第20選區眾議員同紐約市市長。佢係羅斯福新政嘅重要支持者。

紐約兩大機場之一嘅拉瓜迪亞機場係以佢來命名嘅。

## 參考


類:美國眾議員
太平洋咖啡

**太平洋咖啡**（**Pacific Coffee**）係香港一間連鎖咖啡室，1992年開張，家陣係華潤旗下。
元氣壽司

**元氣壽司**（**Genki Sushi**）係源自日本嘅迴轉壽司舖，1990年開張，喺亞洲多國同美國都有分舖。

香港嘅元氣壽司1995年開張，係美心旗下。
一風堂

**一風堂**（**Ippudo**），原名**博多一風堂**，係源自日本福岡縣博多嘅拉麪舖，1985年開張，喺亞洲多國、歐洲、澳洲同美國都有分舖。

香港嘅一風堂2011年開張。
榮華

**榮華**（**Wing Wah**）係香港一間飲食集團，1950年喺元朗開張，有兩大業務，**榮華餅家**同埋**榮華酒樓**。榮華餅家為餅家，主要賣唐餅，以首創白蓮蓉月餅出名，亦有賣臘腸、嫁女餅、糭。榮華酒樓為酒樓，主要係賣懷舊菜同圍村菜。
一蘭

**一蘭**（**Ichiran**）係源自日本福岡縣福岡嘅拉麪舖，1993年開張，喺香港、美國同臺灣都有分舖。

香港嘅一蘭喺2013年開張。

## 概要
一蘭拉麵使用豬骨去熬煮個湯，餐廳使用食券等點餸用紙，上面詳細描述客人所需要嘅口味、麵條嘅硬度。為咗招待外國觀光客，菜單重特別準備英語、漢語、韓語等三種菜單用紙。由於係會員制，店主會記住所有客戶嘅口味。

為咗解決當年唔少女學生唔鍾意喺其他人面前食拉麵嘅問題，餐廳由1993年開始採用獨立嘅座位空間設計（叫**味集中**），避免打攪其他顧客。希望食客可以享受屬於個人嘅空間，用餐過程唔使面對其他人。
海底撈

**海底撈**（**Hidilao**，，，）係源自四川成都簡陽嘅麻辣火鍋舖，1994年開張，喺亞洲多國、英國、美國同加拿大都有分舖。香港嘅海底撈喺2017年開張。

根據海底撈2021年3月公佈嘅資料，全球共有1298間海底撈餐廳，其中93間位於中國以外、14個國家同地區。

## 讀音
「撈」喺粵語有兩個音：lou1 同 laau4。好多人都將「海底撈」讀做 hoi2 dai2 lou1，但「海底撈」個名係嚟自打麻雀入面嘅「海底撈月」，所以讀 hoi2 dai2 laau4 會配合返原意。

## 服務

## 爭議
### 被揭監視器侵犯食客私隱
喺海底撈中國同海外嘅分店，每張枱都裝咗2個監控鏡頭，佢哋話要保障客戶權益，但喺2021年4月，就有媒體揭發，就算係海外分店，拍到嘅片段都會送返去中國。佢哋所用嘅監控鏡頭牌子海康威視，亦曾經協助過對新疆維吾爾族人嘅監控。事件首先喺加拿大嘅分店被揭發，之後有記者跟進，發現台灣嘅分店有同樣嘅情況。

事件被報道後，引起唔少關注。例如，台灣民進黨立委陳亭妃同鄭運鵬就要求海底撈交代啲影像去咗邊，同埋佢哋噉做係咪喺台灣複製中共天網系統。鄭運鵬又話，個人私隱唔係店家嘅財產，中國冇人權法治嘅保障，而中國海康威視嘅監控設備已經被多國禁止使用，對台灣嚟講，國家安全嘅必要性更高。

## 參考

## 出面網頁

* 
* 
* 
* 
*
全城戒備

《**全城戒備**》（），係套2010年上畫嘅香港電影，由陳木勝執導，郭富城、舒淇、鄒兆龍、吳京、張靜初主演。故仔講幾個馬戲班成員因為吸入生化氣體而出現身體突變。

## 角色
*郭富城 飾 李飛（Sunny）
*舒淇 飾 Angel
*鄒兆龍 飾 張大初
*吳京 飾 孫皓
*張靜初 飾 秀華
*元華 飾 達叔
*黃智賢 飾 唐Sir
*周秀娜 飾 YoYo
*江若琳 飾 烹飪節目主持
*劉俐 飾 CSS 記者
*劉一飛 飾 于森
*譚竣浩 飾 童年 Sunny
*方志駒 飾 被困司機

## 出面網頁
*
夢遊

**夢遊**，舊稱**睡然**，係種心理病，病人睏覺嗰陣會走落床週圍行，有啲更會做出其他行為，不過醒咗後就唔記得自己夢遊過。

## 考
非狐外傳

《**非狐外傳**》（），係套2014年上畫嘅香港電影，由錢昇瑋執導，周秀娜、方力申主演。故仔用狐仙做主題。

## 角色
*周秀娜 飾 狐仙
*方力申 飾 王生
*林雪 飾 團長
*劉峻緯 飾 千張皮

## 出面網頁
*
天生不對 (電影)

《**天生不對**》（），係套2017年上畫嘅香港電影，由谷德昭執導，周渝民、薛凱琪、鄭中基主演。故仔係用風水同愛情做主題。

## 角色
*周渝民 飾 秦瑞（梁漢文粵語配音）
*薛凱琪 飾 佩佩
*鄭中基 飾 西門鼎
*蔡潔 飾 黃凱琳
*高捷 飾 秦桂
*恬妞

## 出面網頁
*
我老婆係明星

《**我老婆係明星**》（），中國大陸戲名《**我的老婆是明星**》，係套2016年上畫嘅香港電影，由翁秀蘭執導，劉心悠、周柏豪、林德信、蔡潔主演。故仔講女主角由臨時演員忽然被揀中做賀歲片女主角，決定隱瞞自己已經同位娛樂記者結咗婚。

## 角色
*劉心悠 飾 朱淇
*周柏豪 飾 賴毛
*林德信 飾 冼柏高（Jeff）
*蔡潔 飾 靜茹
*蔣志光 飾 達叔
*李尚正 飾 家衛
*郭偉亮 飾 電影導演
*葉佩雯 飾 電影副導演
*朱薰 飾 化妝師薰姐
*李日朗 飾 十二少
*杜德偉 飾 杜德偉
*盧海鵬 飾 賴毛父
*車婉婉 飾 賴毛姊
*黃文慧 飾 賴毛母
*莊思敏 飾 大排檔老板娘
*邵美琪 飾 鄰居媽媽
*符曉薇 飾 秘書Judy
*田啟文 飾 便利店長
*趙碩之 飾 便利店員
*林盛斌 飾 報紙襠老闆
*余慕蓮 飾 清潔姐姐
*唐劍康 飾 剪接師
*少爺占 飾 剪接師
*連詩雅 飾 美女
*王曉君 飾 記招主持
*李潤庭 飾 賊人龍
*可宜 飾 高級餐廳經理
*翁秀蘭 飾 電影公司高層
*陳偲穎 飾 鄰居小女孩
*方志駒 飾 直播新聞記者
*馬楚嵐 飾 青樓妓女
*王錦睿 飾 廣告客戶

## 出面網頁
*
頭七

喺道教習俗係指人死咗嘅第七日，需要做場法事。傳統嚟講係要求每隔七日要再做法事，直到死後49日做第七次法事（尾七），合稱「七七」，不過現代社會多數只係保留返頭七嘅習俗。

## 睇埋
*飛蛾
頭七 (電影)

《**頭七**》（），係套2009年上畫嘅香港電影，由邱禮濤執導，林家棟、張智霖、葉璇主演。故仔講位的士司機車咗位神秘搭客去荒廢咗好多年嘅飯店。

## 角色
*林家棟 飾 地圖王
*張智霖 飾 小馬
*葉璇 飾 盧彥芳
*張兆輝 飾 陳強
*馮克安 飾 大佬
*何華超 飾 雞仔

## 出面網頁
*
愛得起 (電影)

《**愛得起**》（），係套2009年上畫嘅香港電影，由馬偉豪、李家榮執導，梁詠琪、陳柏霖、邵兵主演。故仔講女主角離婚後鍾意咗前夫個細佬。

## 角色
*梁詠琪 飾 陳麗娜
*陳柏霖 飾 于日東
*邵兵 飾 于曉東
*黎美言 飾 愛蓮
*關寶慧 飾 雪莉
*譚俊彥 飾 阿基
*張惠雅 飾 妹妹
*張紋嘉 飾 美美
*樊少皇 飾 校服店老闆
*王子涵 飾 侍應
*許紹雄 飾 麗娜父

## 出面網頁
*
惡戰

《**惡戰**》（），係套2014年上畫嘅香港電影，由黃精甫執導，伍允龍、安志傑、胡然、毛俊傑、洪金寶、蔣璐霞、陳觀泰、袁祥仁、馮克安主演。故仔用民國初年嘅上海做背景。

## 角色
*伍允龍 飾 馬永貞
*安志傑 飾 龍七
*胡然 飾 鐵菊
*毛俊傑 飾 盛香君
*洪金寶 飾 鐵師父
*蔣璐霞 飾 鐵梅
*陳觀泰 飾 白癩痢
*袁祥仁 飾 笑面佛
*馮克安 飾 仇老四

## 出面網頁
*
夢遊3D

《**夢遊3D**》（），係套2011年上畫嘅香港電影，由彭順執導，李心潔、楊采妮主演。故仔講女主角嘅夢遊經歷，牽涉到一單兇殺案。

## 角色
*李心潔 飾 鄭紫怡
*楊采妮 飾 歐碧淇
*霍思燕 飾 歐女沙展
*李宗翰 飾 Eric
*鮑起靜 飾 姑媽
*黃德斌 飾 阿明
*鄒文懷 飾 公園小女孩父
*陳美詩 飾 公園小女孩母
*鄭則仕
*倪晨曦
*符曉薇
*區軒偉

## 出面網頁
*
功夫廚神

《**功夫廚神**》（），係套2009年上畫嘅香港電影，由葉永健執導，洪金寶、應采兒、吳建豪主演。故仔用廚藝比試做主題。

## 角色
*洪金寶 飾 黃秉義
*應采兒 飾 沈青
*吳建豪 飾 龍建一
*加護亞依 飾 沈瑩
*洪天明 飾 阿良
*林子聰 飾 田秋刀
*樊少皇 飾 黃繼祖
*梁小龍 飾 黃秉基
*行宇 飾 阿財
*吳建飛 飾 張金雷
*曹議文 飾 蘭桂芳
*谷峰 飾 二叔公
*李海生 飾 圍村太公
*何貴林 飾 沈方鈞
*秦煌 飾 于本昌
*黃麗梅 飾 黃麗梅
*黃永幟 飾 黃永幟
*張文傑 飾 廚工
*姜皓文 飾 比賽司儀

## 出面網頁
*
哇集拉隆功

**哇集拉隆功**（），稱號**拉瑪十世**，係當今泰國國王，2016年12月1號即位登基。

## 屋企
老豆：普密蓬

阿媽：詩麗潔皇后

第一任老婆：宋詩哇麗公主

* 大女：帕差拉吉帝雅帕公主

第二任老婆：余娃希達

* 大仔：朱塔瓦差拉瑪希敦王子
* 二仔：瓦差勒宋瑪希敦王子
* 三仔：扎克里哇瑪希敦王子
* 四仔：瓦差拉威瑪希敦王子
* 二女：希里萬納瓦瑞公主

第三任老婆：西拉米

* 細仔：提幫功王子

第四任老婆：素提達

第五任老婆：詩妮娜

目前哇集拉隆功咁多個仔女入面，只有大女帕差拉吉帝雅帕公主、二女希里萬納瓦瑞公主同埋細仔提幫功王子到依家都仲有皇室頭銜，而泰國國王係男仔優先繼承，所以細仔提幫功係第一王位假定繼承人，但係哇集拉隆功到依家都仲未立提幫功為泰國王儲。

## 攷

## 出面網頁
巴差提朴

**巴差提朴**（），稱號**拉瑪七世**，係暹羅國王，1925年到1935年在位，任內發生政變，令政府由君主專制變成君主立憲制，自己再無實權。
哇棲拉兀

**哇棲拉兀**（），稱號**拉瑪六世**，係暹羅國王，1910年到1925年在位。

## 出面網頁
朱拉隆功

**朱拉隆功**（）係暹羅國王，，號**拉瑪五世**，大清時期叫佢做**抽拉郎公**，1868年到1910年在位，任內推動暹羅現代化，雖然割讓咗領土畀英國同法國，但成功避免成個暹羅淪為佢哋嘅殖民地。

## 出面網頁
砸冧駱駝背脊嘅最後一條禾稈草

**砸冧駱駝嘅最後一條稻草**（），係一句嚟自英文嘅慣用語，英文有三種講法，可以叫 The last/final straw that broke the camel's back，或者就咁 Straw that broke the camel's back。雖然英文仲有其他變種，下面會講，但而家已經冇咁多人用。

## 意思
意思即係話一啲後果或者大鑊嘢嘅出現，通常都唔係單單基於一個原因，而係有問題嘅個體一直以嚟都有好多唔掂嘅地方積埋積埋，又唔去處理佢哋，結果到之後出現咗一條導火線，就搞到所有隱憂一次過爆曬煲，一發不可收拾。

情況就好似駱駝出曬名大力，一條半條稻草唔會砸死一隻駱駝；不過當人將稻草一條一條咁加落度駱駝個背脊上面，啲稻草一定會越嚟越重，而最後隻駱駝一定會冧低。咁樣好明顯，隻駱駝冧低，並唔係因為嗰個人擺咗最後一條稻草上去，而係因為佢之前擺上去嘅全部稻草冚唪唥加埋好重。

而家啲人用呢句慣用語引申，話畀人聽唔好咁片面，以為爆大鑊之前發生嘅導火線就係件事嘅全部原因，叫啲人應該留意下件事發生之前嘅遠因同近因。

## 變種
呢句說話喺英文嘅變種好多，例如下面呢啲就係，全部都一樣好似上面咁解：

* "It is the last feather that breaks the horse's back" (1677)
* "It is the last straw that overloads the camel"，畀本書話佢係「東方諺語」(1799)
* "It was the last ounce that broke the back of the camel" (1832)
* "The last straw will break the camel's back" (1836)
* "As the last straw breaks the laden camel's back" (1848)
* "This final feather broke the camel's back" (1876)

仲有呢啲同原句差得遠啲嘅變種：

* "The straw that broke the donkey's back"
* "The last peppercorn breaks the camel's back"
* "The melon that broke the monkey's back"
* "The feather that broke the camel's back"
* "The straw that broke the horse's back"
* "The hair that broke the camel's back"
* "The last ounce broke the camel's back"

## 例子
### 歐洲
歷史學家一般將第一次世界大戰嘅爆發歸納到四個原因，分別係：

*同盟制度
*極端民族主義
*軍事競賽
*殖民地爭奪

至於波斯尼亞學生普林西普刺殺奧匈帝國皇儲斐迪南大公嘅薩拉熱窩事件，只被學界公論視為大戰嘅導火線，係奧匈帝國藉以向塞爾維亞王國宣戰嘅口實。

### 香港
2017年，香港試過有個出身破碎家庭嘅13歲男仔喺牛頭角屋企跳樓自殺。第二日《東方日報》同《晴報》都將呢單新聞嘅標題分別寫咗做「13歲仔玩手機遭薄責墮斃　單親慈母哭斷腸」同「13歲仔打機受責墮斃　社工籲忌說『無鬼用』」，並冇敘述長年家庭分裂持續對死者造成嘅壓力。

### 人際關係

台灣作家吳若權指出，直接將一對情侶推向分手結局嘅小事，通常都只係一條導火線，而唔係雙方出現感情破裂嘅主因。可能雙方一直以來已經有好多性格不合，甚至價值觀分歧等等原因而起嘅衝突，造成不斷積壓嘅壓力，搞到嗰一段感情越嚟越唔堅固，最後就因為一啲小爭執，而令關係走向終結。

### 網上

## 參考
孫偉 (土木工程材料專家)

（）係中華人民共和國一位土木工程材料專家，做過東南大學教授。佢喺山東省膠州出世。1958年畢業於南京工學院（依家嘅東南大學）土木工程系。從事土木工程材料領域嘅教學、科研同人才培養工作，獲國家科技進步二等獎等獎勵。2005年當選為中國工程院院士。

2019年2月22號，孫偉因病喺江蘇省南京逝世，終年83歳。

## 參考

類:中國工程院院士
朱拉洛

**朱拉洛**（），稱號**拉瑪一世**，係暹羅曼谷王朝開國國王，1782年到1809年在位。朱拉洛本嚟係吞武里王朝嘅將領，趁住宮中發生政變，出手平定政變，跟住就處決咗國王鄭昭，自立為王。

## 出面網頁
鄂棟臣

**鄂棟臣**（）係中華人民共和國一位測繪學家，做過武漢大學教授、博士生導師及中國南極測繪研究中心主任等職位。譽為「中國極地測繪之父」。

## 生平
鄂棟臣喺1939年喺江西省廣豐縣出世，1954年小學畢業後，佢考上咗廣豐中學，1960年考取咗武漢測繪學院（依家嘅武漢大學）攻讀天文大地測量專業。曾經擔任中國首次南極科學考察隊隊長。從1984年10月開始，先後五次走到南極科考，四次走到北極並曾經到達北極點考察。

鄂棟臣於2019年2月21號朝早因病喺武漢大學中南醫院逝世，享年79歲。

## 攷
豐富站

**豐富站**喺台灣苗栗縣後龍鎮，係臺灣鐵路管理局（臺鐵）臺中線沿線嘅一座鐵路車站，2016年9月10號變咗位址，往北移大概 400 m，而家係高鐵苗栗站去苗栗市區嘅轉乘站。

## 鐵路路線
大埔道 (市區段)

**大埔道**（）係香港大埔道／大埔公路喺九龍市區嘅一段，成條路都喺深水埗區，而唔喺大埔區。條路由彌敦道、界限街、長沙灣道交界開始，去到大埔公路琵琶山段、郝德傑道交界。

## 睇埋
*青山道 (市區段)
常悅道

**常悅道**（），係香港九龍九龍灣嘅一條馬路，由偉業街開始，去到宏光道。周邊建築物有企業廣場一期、國際交易中心、英皇國際廣場、德福花園等。

常悅道南面有一塊政府官地，曾經係建造業訓練局露天工場，2012年同香港發展局合作發展，以2.4億港元興建零碳建築，叫做“零碳天地”。
啟仁街

**啟仁街**（），係香港九龍九龍灣嘅一條馬路，由宏光道開始，去到啟禮道。

## 沿線建築物
* 麗晶商場
* 聖公會九龍灣基樂小學
* 啓仁街休憩處
* 九龍灣健康中心
* 佛教慈敬學校
* 九龍灣公園單車場
佐敦谷北道

**佐敦谷北道**（），係香港九龍牛頭角佐敦谷嘅一條馬路，由牛頭角道開始，去到彩霞道。

## 睇埋
* 佐敦谷南道
彩榮路

**彩榮路**（），係香港九龍牛頭角嘅一條馬路，由彩興路開始，去到彩榮路公園。
青山道 (市區段)

**青山道**（）係香港青山道／青山公路喺九龍市區嘅一段，成條路都喺深水埗區，而唔喺青山嘅屯門區。條路由大埔道開始，去到青山公路葵涌段、蝴蝶谷道交界。

## 睇埋
*大埔道 (市區段)
盟

**盟**可以係：
*盟 (蒙古政區)，蒙古國嘅一級政區
*盟 (中國政區)，中國內蒙古嘅政區，中華人民共和國歸類做「地級行政區」
*同盟關係
郭田葰

**郭田葰**（，）係香港自由身藝人，澳洲華人，以前係急症室醫生。

## 生平
郭田葰阿爸係印尼唐人，有荷蘭同印尼血統，阿媽係唐人，有一位家姐，8歲咸家移民印尼。

郭田葰1997年喺澳洲墨爾本讀高中，1999年考入墨爾本蒙納士大學醫科，2005年正式成為醫生。郭田葰因為鍾意刺激，又試過有一位老教授讚佢喺關鍵時刻保持到冷靜，所以郭田葰揀咗成為一名急症室醫生，喺墨爾本同馬龍達醫院做嘢。

郭田葰有興趣演藝工作，喺澳洲讀大學時已經週不時參加唱歌比賽，亦攞過獎。佢試過喺澳洲墨爾本同中文廣播電台每星期主持一個兩個鐘頭節目，內容包括天氣、時事、娛樂新聞同醫學常識。2008年亦做過墨爾本華裔小姐競選司儀。

郭田葰喺澳洲居留多年之後，至2009年9月攞到澳洲國籍。

2009年，郭田葰屋企人要求佢返香港生活，所以佢回流香港發展。同年參加無綫電視香港先生選舉，成為無綫電視旗下藝員。參選時畀傳媒叫做「翻版陳司翰」。

郭田葰因為做過醫生，成日喺電視劇入面飾演醫生，被稱為「醫生專用戶」。

2022年，郭田葰離開無綫電視，恢復自由身。

## 演出

### 電視節目（香港開電視 / HOY TV）
*2023年：《健康關注組》主持

## 出面網頁
*
*
*
*
*
五胡十六國君主一覽

下面係**[[五胡十六國]][[君主]]‎一覽**：

### [[成漢]]
*成武帝李雄
*成哀帝李班
*成幽公李期
*漢獻王李驤
*漢昭文帝李壽
*成漢後主李勢

### [[前趙]]
*漢光文帝劉淵
*劉和
*漢昭武帝劉聰
*漢隱帝劉粲
*漢天王靳准
*劉曜

### [[後趙]]
*趙明帝石勒
*石弘
*趙武帝石虎
*趙少帝石世
*石遵
*石鑒
*石祗

### [[前涼]]
*涼武王張軌
*涼明王張寔
*涼成王張茂
*涼文王張駿
*涼桓王張重華
*涼哀公張曜靈
*涼威王張祚
*涼沖王張玄靚
*涼悼王張天錫

### [[前燕]]
*燕文明帝慕容皝
*燕景昭帝慕容儁
*燕幽帝慕容暐

### [[前秦]]
*秦景明帝苻健
*秦越厲王苻生
*秦宣昭帝苻堅
*秦哀平帝苻丕
*秦高帝苻登
*前秦末主苻崇

### [[後燕]]
*燕成武帝慕容垂
*燕惠愍帝慕容寶
*昌黎王蘭汗
*燕昭武帝慕容盛
*燕昭文帝慕容熙
*燕惠懿帝高雲

### [[北燕]]
*燕文成帝馮跋
*燕昭成帝馮弘

### [[南燕]]
*燕獻武帝慕容德
*燕末主慕容超

### [[後秦]]
*秦武昭帝姚萇
*秦文桓帝姚興
*後秦末主姚泓

### [[西秦]]
*秦宣烈王乞伏國仁
*秦武元王乞伏乾歸
*秦文昭王乞伏熾磐
*乞伏暮末

### [[胡夏]]
*夏武烈帝赫連勃勃
*夏昌秦王赫連昌
*赫連定

### [[後涼]]
*涼懿武帝呂光
*涼隱王呂紹
*涼靈帝呂纂
*呂隆

### [[西涼]]
*涼武昭王李暠
*西涼後主李歆
*西涼末主李恂

### [[南涼]]
*涼武威武王禿髮烏孤
*涼河西康王禿髮利鹿孤
*涼景王禿髮傉檀

### [[北涼]]
*段業
*涼武宣王沮渠蒙遜
*涼哀王沮渠牧犍

### [[冉魏]]
*魏平帝冉閔

### [[西燕]]
*燕威帝慕容沖
*段隨
*慕容顗
*慕容瑤
*慕容忠
*燕末主慕容永

### [[桓楚]]
*楚武悼帝桓玄
Google月球

**Google月球**（**Google Moon**）係Google嘅Google地球嘅分支項目，透過月球嘅衛星圖片將月球用三維模型去表達。
## 睇埋
*Google火星
Google地球

**Google地球**（**Google Earth**）係Google嘅地球儀軟件，透過衛星圖片將地球用三維模型去表達。
## 睇埋
*Google地圖
*Google月球
*Google火星
Google搜尋

**Google搜尋**（**Google Search**）係Google嘅互聯網搜尋器軟件，亦係網上最多人用嘅搜尋器，而Google就係靠Google搜尋起家。
Google+

**Google+**（又叫**Google Plus**）係Google嘅網絡社交服務，2011年推出，視社交網站兩大龍頭Facebook同Twitter做主要競爭對手，雖然用戶數量成功超越Twitter做咗第二大社交網站，不過用量就比Twitter同Facebook低得多，加埋發現系統有漏洞會外洩用戶資料，所以Google決定喺2019年4月將佢摺淨個企業版。
Google雲端硬碟

**Google雲端硬碟**（**Google Drive**）係Google嘅雲端硬碟服務，畀用戶儲存Google文件嘅檔案，同埋同步儲存用戶設備上面嘅個人檔案，又有共用檔案嘅功能。

## 睇埋
*Google One
Google One

**Google One**係Google喺部份地方（包括美國、香港）推出嘅雲端硬碟服務，整合Google雲端硬碟、Google相簿同埋Gmail嘅儲存空間，只要畀些少月費就可以有更多儲存空間。
Google相簿

**Google相簿**（**Google Photos**）係Google嘅圖片分享同網上儲存服務，本嚟係Google+入面嘅功能，2015年拆咗出嚟。

## 睇埋
*Google One
荷里活有個大老千

《**荷里活有個大老千**》（），原名《**大千世界**》，係香港電視廣播有限公司同香港星王朝聯合拍攝製作嘅懷舊賭博電視劇，由鄭則仕、秦沛、金燕玲、李施嬅同湯鎮業領銜主演，並由張慧儀、吳業坤、王子涵、蔡瀚億、何浩文同文凱玲聯合主演，監製王晶。

## 出面網頁
*荷里活有個大老千 - tvb.com
福淘街

**福淘街**（），係香港九龍牛頭角嘅一條馬路，2012年7月9號通車。由牛頭角道開始，去到觀塘道。

福淘街個名源自佢兩端嘅德福花園同埋淘大花園。

## 參考
福爾摩師奶

《**福爾摩師奶**》（），原名《**危城First Lady**》，係香港電視廣播有限公司拍攝製作以香港開埠初期為時代背景嘅懸疑查案電視劇，由陳松伶、黃智賢同陳煒領銜主演，並由徐榮、江嘉敏、陳瀅同余德丞聯合主演，監製方駿釗。

故仔背景係20世紀頭嘅香港油麻地，講位爵士夫人化身女偵探查案，而劇入面嘅連環兇殺案改編自英國出名懸案劏人殺手積克（Jack the Ripper）。

## 演員
### 主要角色
*陳松伶 飾 祖迪費查（鮑姝娣）（後生版由程皓飾演）
*黃智賢 飾 關一夫（後生版由譚焯升飾演）
*陳煒 飾 鮑妹娣（後生版由鄺潔楹飾演）
*徐榮 飾 狄德英
*江嘉敏 飾 丁曉堯
*陳瀅 飾 魏素嘉
*余德丞 飾 游池

### 次要角色
*郭栢榮 飾 白威廉
*杜大偉 飾 白羅拔
*林韋辰 飾 喬百川
*楊卓娜 飾 焦范南茜
*鄭敬基 飾 熊財
*陳嘉輝 飾 高明
*莊思明 飾 白牡丹
*布偉傑 飾 菲臘費查
*吳瑞庭 飾 王烈

### 其他角色
*盧宛茵 飾 徐帶金
*邵卓堯 飾 馬友
*徐玟晴 飾 林淑珍（馬友嫂）
*陳榮峻 飾 張十三
*譚永浩 飾 張仕文
*冼灝英 飾 李鐵
*吳珮如 飾 李莎
*張漢斌 飾 何有力
*黃穎君 飾 姚一心
*曾健明 飾 蘇發
*區靄玲 飾 鄧芳
*易智遠 飾 滕刁
*戴耀明 飾 朱育
*楊證樺 飾 趙風
*程可為 飾 谷琪
*王綺琴 飾 丁月
*曾琬莎 飾 許安娜
*莫偉文 飾 驗屍官
*張詩欣 飾 芊芊
*葉蒨文 飾 影嵐
*尹詩沛 飾 春梅
*吳嘉儀 飾 楚君

## 歷史考證
*劇中嘅情節包括：
**劏人殺手積克喺1888年犯案，劇集提及犯案係喺約莫20年前；
**出現吳松街嘅原名堅尼地街，呢條街喺1887年起好，並喺1909年改用而家個名；
**出現「巡警道」嘅職銜，呢個職銜喺1909年到1916年期間用；
**因此，可推算劇中時代係1909年。
*但下面嘅歷史事件都唔符合當時嘅時代：
**劇中嘅「油麻地」正爭取電力供應，但現實中嘅油麻地喺1903年已由中華電力提供電力供應。
**劇中出現「華民政務司」嘅職銜，喺1913年先至開始用。之前嘅職銜叫「撫華道」，由「總登記官」兼任。
**劇中嘅華人角色喬百川（林韋辰飾）喺第20集做咗候任華民政務司，但戰前香港政府嘅高級官員都係由英國人擔任，唔可能委任華人。而呢個職位嘅頭一位華人係1977年上任嘅李福逑（民政司）。
**配合劇情需要，劇中嘅「華民政務司」、「巡警道」同「輔政司」分別由虛構人物菲臘費查（布偉傑飾）、白威廉（郭栢榮飾）同莊遜波特（紀保羅飾）擔任。現實中當時嘅「總登記官兼撫華道」、「巡警道」同「輔政司」分別由蒲魯賢、畢利同梅含理擔任。

## 出面網頁
*福爾摩師奶 - tvb.com
無間道 (網絡劇)

《**無間道**》（），係愛奇藝同寰亞傳媒集團合作拍攝製作嘅時裝警匪網絡劇，由羅嘉良、劉松仁、羅仲謙同王陽領銜主演，並由朱銳、蘇麗珊、廖碧兒、梁靖琪、姜皓文、朱鑑然、吳廷燁、郭政鴻同艾威聯合主演，監製梁家樹。

故仔概念同香港電影《無間道》相似，但同電影版劇情無關。

套劇原裝有36集，有國語版同粵語版。香港無綫電視將套劇粵語版剪輯成30集，安排喺翡翠台播。2019年12月24號，本劇响myTV SUPER播嘅第一至三季國語版本、翡翠台版本同埋粵語足本版全部落架，懷疑同當年香港修例風波期間嘅警民衝突或者本劇版權有關。

2020年11月3號，呢套劇嘅足本版响香港開電視播。

## 出面網頁
*無間道 - tvb.com
飛虎之潛行極戰

《**飛虎之潛行極戰**》（），原名《**飛虎極戰**》，係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、吳卓羲、張兆輝、王敏德同吳岱融領銜主演，並由梁烈唯、陳山聰、王敏奕、黃智雯、陳凱琳、高海寧、伍詠薇同龔慈恩聯合主演，監製樂易玲、李惠民。

呢套劇喺香港由邵氏兄弟嘅姊妹公司無綫電視安排喺翡翠台播。

劇名反映劇情同時融合咗香港警察飛虎隊同臥底題材，但同無綫電視嘅《飛虎》系列同《潛行狙擊》系列嘅劇情並無任何關係。

套劇之後拍咗續集《飛虎之雷霆極戰》，但用咗全新嘅故仔同角色。

## 參考

## 出面網頁
* 
*飛虎之潛行極戰 - tvb.com
*
我老細唔係人

《**我老細唔係人**》（）係香港電視廣播有限公司拍攝製作嘅網絡劇，係無綫電視旗下嘅big big channel為無綫電視嘅台慶而製作。套劇由林盛斌、Joe Junior、簡淑兒、丁子朗等主演，2018年11月頭喺big big channel上架，總共16集，每集約莫5分鐘。不過套劇暫時未有計劃剪輯成電視版喺翡翠台播。

## 出面網頁
*【我老細唔係人_】 - 影片 - big big channel
*【TVB 台慶劇 2018】網絡劇《我老細唔係人》五大看點劇透率先睇
黃長興 (香港)

**黃祥興**（原名**黃長興**，出世紙改咗叫**黃致豪**，後來用新藝名**黃祥興**， ，）係香港男藝人，法國籍唐人，香港出世，祖籍廣東潮州，阿爸阿媽係越南華僑，後來移民法國。做過無綫電視部頭合約藝員。

## 背景
黃祥興參加香港先生選舉之前係一名零售同營業主任。喺2005年7月嘅香港先生選舉入面嘅「健力組」畀鄭健樂擊敗，之後簽約無綫電視成為旗下藝人，因為佢嘅「半唐番」外型，一出道就得到唔少戲劇演出機會，重多過同屆香港先生冠軍高鈞賢。而佢細佬黃長發係2006年度香港先生選舉冠軍。

黃祥興喺2007年得到萬千星輝頒獎典禮飛躍進步男藝員嘅提名，重打入最後四強。

2013年3月16號，黃祥興同圈外女朋友Peggy結婚；2014年5月10號，Peggy喺養和醫院開刀生咗6.3磅嘅女。2016年5月17號再添個仔Tristan。黃祥興喺暑假嘅時候親自教仔女法文。

2019年10月，黃祥興喺停車場仆親，右邊鎖骨斷裂，入咗院做手術。

2020年8月份同無綫電視改簽經理人合約，喺無綫電視網頁嘅資料再次改名做「黃祥興」，同音唔同字。

2023年8月離開無綫電視，結束雙方18年嘅賓主關係。

## 演出

### 電視劇（ViuTV）
*2025年：《翻盤下半場》 飾 豪少

## 攷

* 
* 
* 

## 出面網頁
* 
* 
* 
* 
* 
* 
* 
* 
* 

類:前無綫電視男藝員

類:香港電視男演員
類:香港主持人
類:法籍華人
類:祖籍潮州
長興
縣道130號

**縣道130號 苑裡－八份**，係臺灣苗栗縣知名風景線之一，西起從苑裡鎮，沿途途經三義鄉同台13線共線，東至大湖鄉八份終點接台3線，全長31.126公里（公路總局資料）。

## 行經行政區

## 沿線風景
可以騎單車遊覽，先攻頂到遠航空難紀念亭同三義茶區嘅頂點，標高大概500幾米，可折返或繼續下滑到三義街食板條。
*大湖薑麻園旅遊區
**薑麻園休閒園區：原本係雲洞山觀光農園。
**薑麻園富麗農村
**聖衡宮
**出關古道關聖段：爬關刀山必經嘅路，台灣著名登山地點。
**瞭望台
*三義市區
**三義雙連潭，可接縣道119線往銅鑼、西湖、後龍等地區。
**三義木雕博物館
**三義丫箱寶：可以DIY塗鴨鴨。
**三義鄉立游泳池
**舊山線
**神雕村
**三義雕刻街
**遠航空難紀念亭：紀念遠東航空103號班機三義空難死者而設立。
*苑裡市區
**山腳國小：係有圍牆嘅小學，重保有日式建築嘅木造教室。
**蕉埔國小：學校雖小，但學生整體喺美術嘅表現非常強。
**泉井牧場：冇招牌兼唔收門票，風景優美採自然工法，而家冇提供民宿，但假日有供早餐同午餐嘅服務，佔地十幾公頃，健行一圈約40分鐘。
**苑裡金良興磚廠；灣麗磚廠（可DIY磚雕）
**山腳公園
*台鐵海線苑裡站

## 攷
苑裡鎮

**苑裡鎮**（臺灣客家語四縣腔：地名本作「彎里」，vanˊ liˊ ziinˋ），係中華民國苗栗縣西南角嘅鎮，南鄰大安溪北岸同臺中市大甲區相鄰，東依火炎山同三義鄉為鄰，北靠通霄鎮，西濱臺灣海峽，係苗栗縣開發最早嘅鄉鎮之一，喺苑裡鎮內水坡里有出產砂糖橘。有「苗栗穀倉」、「苗栗米倉」美譽。人口組成以閩南人略多。

## 政區

*25里：
** 山柑里、水坡里、西平里、房裡里、苑南里、海岸里、舊社里
** 山腳里、田心里、西勢里、苑北里、苑港里、福田里
** 上館里、玉田里、社苓里、苑坑里、南勢里、新復里
** 中正里、石鎮里、客庄里、苑東里、泰田里、蕉埔里

|苑裡空拍1
|苑裡空拍2
|苑裡空拍3


## 參考資料
臺7線

**臺7線（大溪－公館）**係臺灣嘅一條省道，北起桃園市大溪區，南至宜蘭縣壯圍鄉公館，途經桃園市復興區、宜蘭縣大同鄉、員山鄉、宜蘭市，全長128.396公里。喺大同、員山二鄉，臺7線大部分沿蘭陽溪修築。**[[北橫公路|北部橫貫公路]]**屬於臺7線嘅一部分。

## 行經行政區
;桃園市
*大溪區：0k（**起點**，海拔118公尺，同交岔）→**大溪**市區（康莊路→復興路）→ 三層→ 頭寮（蔣經國陵寢，福安里） → **[[慈湖]]**（海拔247公尺，總統蔣公陵寢，牛角湳埤） → **百吉隧道**（長435公尺）→洞口（桃118線岔路）→ 百吉（桃63線岔路） → 三民里(水流東)（岔路）
*復興區：**[[三民里 (復興區)|三民里]]** → 枕頭山 → **[[角板山]]**（桃117線岔路往復興市區，海拔410公尺）→ 澤仁橋（桃119線岔路往東眼山）→ 霞雲坪(哈盆habun) → 霞雲橋 （桃112線岔路）→ 桃115線岔路（可往小烏來）→ **復興橋/羅浮橋** → **[[羅浮里]]**（拉號Rahao，海拔345公尺）→ 羅浮口（羅馬公路岔路）→ 拉號橋 → 高坡 → 大灣 → **榮華隧道**（長58公尺）→**雪霧隧道**（長375公尺，岔路往雪霧鬧Sebunao）→ **[[榮華壩]]**（羅加Raga，海拔534公尺） → 卡議蘭 →里安 （比亞外Piyaway） → **[[高義里|高義]]**（高義蘭 Kauilan，海拔600公尺） → **蘇樂橋** → 蘇樂（Solo，海拔643公尺） → 桃113線岔路（往三光里，合歡Gaogan） → **[[巴陵大橋]]**→ **下巴陵**（巴陵Balong，桃116線岔路，海拔648公尺） → 大曼（**大漢橋**，海拔681公尺） → 萱源（海拔約850公尺） → 四稜（大漢守衛站，海拔1167公尺） → 西村（海拔1170公尺，桃宜市縣界）

;宜蘭縣
*大同鄉：西村（桃宜市縣界）→ 田丸 → 明池國家森林遊樂區（池端，海拔1160公尺）→→ 繃繃溪(芃芃溪) → 棲蘭山神木區入口（100林道路口，海拔1095公尺）→ 棲蘭九彎十八拐（76k-81k）→ 一道班 → 林森溪（排骨溪，海拔350公尺）→ **[[棲蘭]]**百韜橋（海拔320公尺，**中橫宜蘭支線起點**岔路）→英士村（芃芃、繃繃Bonbon）→ 英士橋 → 赤水橋 → 石頭橋 → 執信橋（員山溪） →**[[牛鬥橋]]**岔路（起點）→松羅村→**[[泰雅大橋]]**岔路（可至天送埤同）→ 羅裕橋 → 大同（崙埤村） → 長嶺路
*員山鄉：長嶺路 → 冷水坑（中華村）→ 粗坑 → 再連（橫貫公路動土起點碑） → 上深溝 → 內城 → 員山水源地 → 尚德村 → **員山市區**
*宜蘭市：員山市區→ 金六結→ 泰山路→ 岔路（**中橫宜蘭支線舊終點**）→ 宜蘭市區 （舊城南路→ 舊城東路→ 東港陸橋 → 東港路）→ 岔路 → 北宜高宜蘭交流道（岔路）→ 壯圍市區
*壯圍鄉：**壯圍**市區（壯五路）→ 古結路 → 縣民大道岔路（接）  →**壯圍大橋**→ 紅葉路 → **公館**（**終點**，接）

## 支線
*
*
*
*
臺7甲線

**臺7甲線（百韜橋－梨山）**，北起宜蘭縣大同鄉棲蘭百韜橋，南至台中市和平區梨山，屬於中部橫貫公路宜蘭支線，全長係74.217公里，係第二長嘅省道支線。喺日治時期係**埤亞南越嶺警備道**。最初嘅中橫宜蘭支線，叫作「台中羅東線」（梨山-羅東），包括今台七丙線**牛鬥橋至羅東市區**嘅路線。1956年中橫公路開工之前，計畫路線改成**牛鬥橋往宜蘭市區**嘅路線，稱為東西橫貫公路宜蘭支線，並編為台七線（宜蘭-梨山）。北橫公路通車以後，棲蘭百韜橋至梨山路段改編為台七甲線（棲蘭百韜橋-梨山），仍稱中橫宜蘭支線。

## 行經行政區
;宜蘭縣
*大同鄉：棲蘭**[[百韜橋]]**（**起點**，岔路）→ **[[棲蘭森林遊樂區]]** 3.0K → **[[家源]]橋** → 土場路口（往太平山國家森林遊樂區宜專1線太平山公路岔路）→ **[[獨立山]]**(交通部公路總局第四區養護工程處獨立山工務段)5.0K → 加蘭灣（Kinuran，加蘭橋/嘉惠橋）→ **茂安村**（留茂安Rumoan）→ 志航橋 → 頂茂安 → 茂安橋 → 有澗橋 → 敦厚橋 → 碧水橋 → **四季**（四季薰Sikikun） → 四季一橋19.0K → 四季二橋 → **[[戚繼光|繼光]]橋** → **四季平台**（馬諾源Manayan ） → **[[師則程|則前]]橋** → **美優橋**27.800K →** [[南山村]]**（埤亞南社Pyanan） → **[[史可法|可法]]橋** → 米摩登→ **[[趙家驤|家驤]]橋** → 馬當 → **[[吉星文|星文]]橋** → **[[章傑]]橋** → 突稜 → **[[思源埡口]]** → 思源派出所(舊址)47.755K（中宜市縣界）

;台中市
*和平區：宜中市縣界 → 思源 → 思源一～四號橋 → 勝光（有勝）49.585K→ **[[張良]]橋** → **馬鰣橋** →花圃50.954K → **香菇橋** → **蘭花橋** → 武陵路口（**[[武陵農場]]**岔路）53.326K → 志良（志良節Shirasetsu）54.926K → 和平農場 → 苗圃（平岩、西拉岸Hiragan）57.127K → 環興（十四溪畔） → 平等里**[[環山]]**部落（司加耶武、志佳陽、西卡謠Sqoyaw）62.027K → 龜山 → **[[清泉橋]]**64.439K→**[[松茂]]**部落（大保久Tabuk）68.187K→**[[梨山]]**(撒拉茅社Slamao)73.613K（**終點**，中橫公路岔路）

## 註
苑裡站

**苑裡車站**喺中華民國苗栗縣苑裡鎮，係臺灣鐵路管理局海岸線嘅鐵路車站。
## 鐵路路線
臺7丙線

**台7丙線（牛鬥－利澤簡）**西起於宜蘭縣大同鄉牛鬥橋，東至宜蘭縣五結鄉利澤簡，全長31.510公里，全線都喺宜蘭縣境。1956年中橫開工前計畫嘅中橫宜蘭支線，曾叫作羅東梨山線，包括今台七丙線（羅東-牛鬥橋）、台七線（牛鬥橋-棲蘭百韜橋）、台七甲線（棲蘭百韜橋-梨山），後來中橫宜蘭支線改成經由牛鬥橋往宜蘭市區，羅東-牛鬥橋路段成為台七線嘅支線。

## 行經行政區
*大同鄉：牛鬥橋0.000k（**起點**，岔路）→清水湖3.297k→復興村（大溪）5.456k→清水橋
*三星鄉：清水橋→長埤湖（員山村）→天送埤10.687k→破布烏→三星市區（叭哩沙湳）13.885k（岔路）→三星橋→田心（宜蘭監獄）→大隱村→大埔→柯子林
*冬山鄉：柯子林→廣興大橋→廣興村23.819k→羅東市區(**中橫宜蘭支線最初計畫起點**)
*羅東鎮：羅東26.375k（岔路）→北宜高羅東交流道（岔路）
*五結鄉：羅東交流道→鼎橄社29.181k→冬山河親水公園→利澤簡橋→利澤簡31.510k（**終點**，岔路）
縣道120號

**縣道120號 中斗崙－巴陵**係臺灣新竹縣一條縣道，西起竹北市中斗崙，東至尖石鄉八五山（八五山大橋至桃園市復興區高義未闢建），通車路程40.033公里。本線原規劃翻越桃竹縣界，直達臺7線（北橫公路）巴陵，後喺1992年改為通至高義，惟而家只完成至新竹縣尖石鄉八五山大橋路段。

## 行經行政區
;全線都喺新竹縣境內
*竹北市：中斗崙0.0k（**起點**，叉路）→竹北交流道（）→六家3.05k（叉路）→光明六路底（同共線起點）→東海一街口（同共線終點）→下山橋路口（左起點叉路）→市鄉界
*芎林鄉：芎林10.382k（左終點叉路）→竹林交流道11.380k（通往）→文衡路口（同共線起點）→福昌街口（同共線終點）→石碧潭12.916k（叉路）→碧潭橋
*竹東鎮：僅通過仁愛里嘅碧潭橋至永勝橋路段。
*芎林鄉：五和街口（左起點叉路）→鄉界
*橫山鄉：橫山18.462k（逆椿共線起點）→中豐路二段→十分寮21.281k（逆椿共線終點）→南河橋（左起點叉路）→內灣24.5k→鄉界
*尖石鄉：義興大橋頭25.8k（右起點叉路）→尖石28k（右起點叉路）→新樂大橋頭（左起點叉路）→八五山40.033k（**通車終點**）

## 攷
臺7丁線

**台7丁線（雙連埤－宜蘭）**西起於宜蘭縣員山鄉雙連埤，東至宜蘭縣宜蘭市，全長16.210公里，全線都喺宜蘭縣境。為2014年7月16號行政院公告解編同重編新路線之一，本路線係原台9甲線宜蘭段。

## 行經行政區
;宜蘭縣
*員山鄉(湖西村)：雙連埤0k（**起點**）→圳頭6.084k→內員山10.834k→新城橋14k
*宜蘭市：新城橋14k→宜蘭酒廠前舊城西南路口16.210k（**終點**，岔路） 

### 原計畫路線（已解編）
孝義→西坑林道20km處→獅坑橋約27到28km→中間唔明路段(宜蘭縣礁溪鄉二結村)→阿玉山1225峰→雙連埤林道→雙連埤49km 
*行經行政區(以順樁方向)：新北市烏來區，宜蘭縣員山鄉(枕山村)
大灣交流道

**大灣交流道**係臺灣中山高速公路喺臺南市永康區建國里、復國里交界處，指標係324k，係宜家距臺南市中心最近嘅交流道。同佢交會嘅道係市道180號、其連結臺南市區同永康大灣、歸仁、新化等地。

本交流道設有南下出口、北上入口匝道；以及畀平面道路東行車輛進入北上匝道、南下出口往大灣方向車輛嘅迴轉道。而北上入口匝道同迴轉道已喺2015年12月30號通車，南下出口匝道都喺2016年7月6號通車。

## 鄰近交流道

## 攷

類:臺南交流道
類:永康區
臺7乙線

**台7乙線（大埔－三民）**起點喺新北市三峽區大埔，終點喺桃園市復興區三民。**原台七線北橫公路西端起點**喺三峽大埔，後來大溪至三民路段通車，此段改為支線。本線喺日治時期曾係**埤亞南越警備道路**（三峽 - 三民 - 復興 - 巴陵 - 明池 - 芃芃社 - 棲蘭 - 南山）。

## 行經行政區
;新北市
*三峽區：大埔0.000k（**起點**，岔路）→ 湊合 → 五寮里 →新北、桃園市界8.304k

;桃園市
*大溪區：十三分10.284k → 詩朗Shiron→ 分水崙
*復興區：水流東 → 三民里14.206k（**終點**，岔路）
臺南交流道

**臺南交流道**可以指：

*臺南交流道 (國道1號)：台灣國道一號327公里嘅一個交流道。
*臺南交流道 (台86線)：台灣台86線5公里嘅一個交流道。
台南系統交流道

**台南系統交流道**喺台灣臺南市新市區內，國道一號指標315.5公里、國道八號指標6.5公里處；國道一號、國道八號左轉均以環道設計連接。

## 鄰近交流道

|-

類:臺南交流道
新吉交流道

**新吉交流道**，係臺灣國道八號嘅交流道，喺臺南市安定區新吉里，指標係2k。國道車輛只可以西出東入，由臺南端想去台19線嘅車須提前由台19線西側嘅農路平交路口依指示牌駛至平面側車道。

## 鄰近交流道

類:臺南交流道
新市交流道

**新市交流道**係台灣國道八號嘅交流道，喺台南市新市區，指標為9k，係台南科學工業園區同新市區嘅主要聯外交流道，亦係全線最中間嘅交流道。

國道八號未闢建前，國道一號嘅永康交流道亦稱為新市交流道。但喺國道八號通車後為避免混淆，改咗名。

## 鄰近交流道

類:臺南交流道
永康交流道

**永康交流道**係臺灣中山高速公路喺臺南市永康區嘅交流道，同省道台1線垂直交會，指標為319k，係臺南市嘅重要聯外交流道。

舊叫**新市交流道**，但交流道位置距離新市市區約4公里，且國道8號通車後喺永康新市兩區交界處設置新市交流道，為避免混淆而改為現名。

## 鄰近交流道

類:臺南交流道
臺南交流道 (國道1號)

**台南交流道**，又稱**仁德交流道**，係臺灣中山高速公路喺臺南市仁德區仁德里同臺南市東區交界處設立嘅交流道，指標係327.4k，係臺南市區重要嘅聯外交流道。交會道路係市道182號。

## 鄰近交流道

類:臺南交流道
新化系統交流道

**新化系統交流道**喺台灣台南市新市區同新化區交界，用於連結國道三號同國道八號，指標分別係346公里、14公里。

## 鄰近交流道

|-

類:臺南交流道
仁德系統交流道

**仁德系統交流道**喺中華民國（台灣）台南市仁德區上崙里、後壁里交界處，國道一號指標330k、台86線指標8k處。交流道型式為雙葉型，類似台中交流道嘅設計
，台86線左轉入國道一號均以環道設計連接。

仁德系統交流道係三層立體構造，橋下有台86線側車道同市道177號貫穿其中，上層高架橋十字交會，下層道路亦係十字交叉，但平面道路唔係同高快速公路互通。

中山高南出同北出匝道接台86線東向，最外側車道可直接落台86線上崙交流道，類似鼎金系統交流道民族路匝道嘅功能。

## 鄰近交流道

## 攷

## 連出去
*國道一號仁德系統交流道動線圖（國道高速公路局）
*台86線仁德系統交流道動線圖（公路總局）

類:臺南交流道
臺南交流道 (台86線)

**台南交流道**喺台灣臺南市仁德區二行里、成功里交界處，里程指標係台86線5k，連結台1線仁德區二仁路一段嘅交流道，係台南市區同台86線間嘅重要聯絡道路之一。
台南交流道東向路段已喺1999年12月30號通車，西向路段也已喺2010年12月16號通車。

藉由此交流道可前往文華路二段、大同路三段、機場路、台南機場、台南都會公園、奇美博物館同高雄市湖內區。

## 鄰近交流道

## 攷

## 連出去
*公路局台86線灣裡交流道動線圖（公路總局）

類:臺南交流道
仁德服務區

**仁德服務區**喺台南市仁德區，里程係中山高速公路335公里，係國道一號最南端嘅服務區，1979年10月成立，同國道三號關廟服務區一樣有南下、北上兩區間由人行陸橋連接，相互貫通，南下北上2站出口處設有24小時中油便捷加油站。

仁德服務區由於離台南市同高雄市嘅市區好近，駕駛人士好少喺度停留休息，喺中山高六個服務區嘅使用率排名最後，喺全台灣所有嘅服務區中，僅勝關廟服務區（台南市）同石碇服務區（新北市）。但由於附近有長榮大學同嘉南藥理大學，唔少鄰近學生揸電單車等去仁德服務區消費。

## 規劃
## 基本資料
*地址：
**南下：台南市仁德區中洲里1-15號
**北上：台南市仁德區中洲里1-16號
*經營廠商：統一超商股份有限公司

## 位置

## 攷

## 連出去
*統一超商股份有限公司仁德服務區
韋廉信

**韋廉信**（；）係英國下議院議員，保守黨員，2016年7月至2017年11月做同埋。

## 國防大臣
2017年11月，韋廉信接替房應麟做。2019年2月，韋廉信話2021年派最新航空母艦「」去南中國海游弋，令到中英關係變得複雜。2019年5月，韋廉信被指洩露英國想畀華為參與該國5G網絡建設，畀首相文翠珊撤職，由原接任，係該國頭一名女國防大臣。

## 出面網頁

* 
* Rt Hon Gavin Williamson MP - UK Parliament 
* Gavin Williamson，保守黨網站 
* 
* 

類:英國官員
類:英格蘭人‎
新化端

**新化端**係台灣國道八號嘅終點、銜接台20線南部橫貫公路，喺台灣台南市新化區，指標係15k。

## 鄰近交流道

類:臺南交流道
生物多樣性

**生物多樣性**（ | ）係生態學入面指一個地方入面生物嘅差異程度，主要睇基因、物種同埋生態系統三個層次。
單子葉植物

**單子葉植物**（學名：**Monocots**），又叫**百合綱**，係植物嘅一大種類，特點係籽胚得一塊子葉，同孖葉植物相對。
太原站

**太原站**，曾暫名**北屯站**，喺臺中市北屯區，係臺灣鐵路管理局臺中線（山線）鐵路車站。

## 鐵路路線
冰河時期

**冰河時期**（）係地球長時間比正常凍嘅時期，喺地球史入面已經發生過幾次，每次都大幅影響地球嘅環境，令唔少適應唔到嘅生物絕種。

## 睇埋
*種群樽頸
潭子站

**潭子站**喺臺灣臺中市潭子區中山路同潭興路口，係臺灣鐵路管理局（臺鐵）臺中線嘅鐵路車站。除咗臺中線外，潭子喺過去都曾係已廢線嘅臺鐵貨運支線神岡線嘅起點站。

## 鐵路路線
食草動物

**食草動物**（；）係指淨係食植物嘅動物。雖然個名有個「草」字，但唔一定係食草，可以係樹皮、生果、穀物、花粉、花蜜噉。

例如蜜蜂同蝴蝶係食草動物，最鍾意食花蜜。

## 睇埋
*食肉動物
*雜食動物
后里站

**后里站**喺台灣臺中市后里區，係臺灣鐵路管理局臺中線、舊山線嘅鐵路車站。

## 車站構造
*島式月台兩座。
*岸式月台一座。

### 月台配置

## 營運狀況
*宜家係三等站，停靠車種以區間車為主，少數自強號都有停靠。
**自強號：僅停靠北上(順行)102次、104次、274次、170次，南下(逆行)177次(週日停駛)、6177次(週日行駛)、155次、6473次(週日行駛)。
**區間快車：停靠北上(順行)2042次，南下(逆行)2011次。
*后里站係中南部區間車主要折返點之一。（后里-潮州/(嘉義)）
*車站內設有「鐵路之旅 - 小站巡禮紀念章」嘅戳印，畀旅客蓋印留念。
*本站開放使用悠遊卡、一卡通同icash 2.0付費。

## 車站週邊
;政府單位
*后里區公所
*中華郵政臺中郵局義里郵局

;教育單位
*台中市后里區后里國民小學
*臺中市立后綜高級中學
*國立臺中啟明學校

;休閒單位
*后里馬場
*后豐鐵馬道
*梅里香草公園
*舊山線八號隧道
*后里運動公園
*毘盧禪寺
*泰安鐵道園區
*鳳凰山農場

;其他
*三豐路三段
*大山路
*中興街
*永興路
*后科南路
*圳寮路
*新興街
*三豐路四段
*內東路
*甲后路一段
*后科路二段
*寺山路
*馬場路

## 鐵路路線




## 出面網頁

*后里車站（臺灣鐵路管理局）
苗栗交流道

**苗栗交流道**係台灣國道一號中山高速公路嘅交流道，喺台灣苗栗縣公館鄉，指標係132k，係苗栗縣中部嘅主要聯外交流道。

## 鄰近交流道

## 攷
食肉動物

**食肉動物**（；）係指淨係食動物嘅動物。雖然個名有個「肉」字，但唔一定淨係食肉，可以係血、內臟噉。

## 捕食

## 睇埋
*食草動物
*雜食動物
*食腐動物
雜食動物

**雜食動物**（）係指可以同時食動物同植物嘅動物。人就係典型嘅雜食動物。

## 睇埋
*食肉動物
*食草動物
烏日站

**烏日站**，又叫**烏日車站**，喺臺灣臺中市烏日區，係臺灣鐵路管理局臺中線嘅鐵路車站；未來將同臺中捷運綠線（烏日文心北屯線）站外轉乘車站。

## 車站構造
烏日車站設有島式月台一座。
### 車站樓層

## 車站周邊
*台中捷運綠線烏日站
*臺中市烏日區烏日國民小學
*臺中市公共自行車租賃系統 烏日國小站
*臺灣菸酒公司烏日啤酒廠
*臺中市政府警察局烏日分局
*烏日區公所
*臺中市立烏日國民中學

## 攷

## 出面網頁

*交通部臺灣鐵路管理局 – 烏日車站
臺19線

**台19線 彰化－台南**，別稱**中央公路**，係連絡台灣中南部次要城鎮嘅縱貫省道，全線貫通彰化平原、嘉南平原。北起彰化縣彰化市，南至台南市永康區，兩端都連接台1線，總長140.195公里。路廊相對位置喺台1線同台17線（西部濱海公路）中間。

## 行經行政區

; 彰化縣
* 彰化市：彰化孔門中山路口0k（**起點**，叉路）→中華西路金馬路口1.2k（叉路）→彰化交流道2.651k→叉路3.100k
* 秀水鄉：冇主要交會點
* 福興鄉：福興工業區9.268k（叉路）
* 埔鹽鄉：埔鹽交流道9.909k
* 溪湖鎮：溪湖（叉路）
* 埤頭鄉：埤頭24.521k（叉路）
* 竹塘鄉：竹塘30.947k（共線起點）→內新厝34.6k（共線終點）→自強大橋35.376k

; 雲林縣
* 二崙鄉：山子門40.993k（共線起點）→番社（共線終點）
* 崙背鄉：崙背45.809k（叉路）
* 土庫鎮：溪底
* 褒忠鄉：龍巖49.7k（叉路）→褒忠54.473k（叉路）
* 元長鄉：元長交流道55.694k→元長60.029k（叉路）
* 北港鎮：新街65.523k（左叉路）→北港67.812k（共線起點）→北港大橋70.188k

; 嘉義縣
* 六腳鄉：港尾寮70.718k（）→六腳79.332k（叉路）
* 朴子市：朴子84.114k（叉路）→朴子交流道→南勢竹89.746k（叉路）
* 義竹鄉：義竹98.377k（右叉路）→厚生橋99.725k

; 台南市
* 鹽水區：鹽水後寮102.445k（左叉路）
* 學甲區：學甲交流道 鹽水溪橋南側 → 學甲114.996k（叉路）
* 佳里區：佳東進學路口123.208k（同共線起點）→新生佳東路口（同共線終點）
* 西港區：西港區公所128.418k（叉路）
* 安定區：新吉交流道→中崙133.425k（叉路）
* 安南區：安和路六段～一段
* 永康區：六甲頂/中正南路同中華路交叉路口140.195k（**終點**，叉路）

## 支線
*

## 攷
金斯伯格

**堅士堡**（，出世名**Joan Ruth Bader**，）係美國最高法院大法官，1993年由時任美國總統比爾·克林頓提名後，喺8月10號宣誓就職。佢係繼之後最高法院第二位女大法官，亦係頭一位同截至2015年3月唯一一位美國猶太人女大法官。
快樂年華

《**快樂年華**》係香港興發影業公司喺1967年嘅一部粵語片，由莫康時執導，蕭芳芳、周驄主演。

## 情節
故事係講海外畢業回流嘅陳美玉加入爸爸嘅服裝公司，認識咗服裝設計師鍾秉軒。佢哋喺工作上有好多磨擦，但又互不遷就，導致不和。其實佢哋兩個都有交筆友嘅習慣，後來先發現... ...。

## 演員陣容
良心 (1961年電影)

《**良心**》係香港光藝製片公司喺1961年嘅一部粵語片，由陳文執導，謝賢、江雪主演。

## 情節
故事講自少痛失父母嘅蘇慧心，同公司同事陳定璋相戀，可惜陳定璋心頭高，唔甘心只係做個職員仔，咁啱老闆女上公司搵老竇，又留意到陳定璋，故事就咁發展。

## 演員陣容
難為了家嫂

《**難為了家嫂**》係一部香港1965年嘅一部粵語片，由莫康時執導，南紅、張活游主演。

## 情節
故事講亞雄同雄嫂世代耕田，因為亞雄染上賭癮，重將田契屋契當咗畀人，搞到雄嫂同個仔華仔無依無靠，好彩華仔生性孝順，之後娶到玉梅做老婆，玉梅喺走難時執到金銀珠寶，華仔從此一朝富貴，竟然嫌棄老婆想立妾…

## 演員陣容
苦鳳還巢

《**苦鳳還巢**》係香港興發影業公司1965年嘅一部粵語片，由莫康時執導，南紅、林家聲主演。

## 情節
故事講馬奕文娶咗女同學徐靜嫻。婚後，靜嫻同前追求者楊志荃仍有往來，令到奕文十分妒忌，重喺眾人面前指志荃勾引有夫之婦，之後又因其他誤會將靜嫻逐出家門。靜嫻被逐時原來已有奕文骨肉。多年後，誤會澄清，奕文非常懊悔。

## 演員陣容
陳皮梅 (搞清楚)

**陳皮梅**可以係：
*陳皮梅，廣東零食。
*陳皮梅 (演員)，香港50—60年代粵語片演員。
一帆風順

《**一帆風順**》係香港喺1965年出品嘅一部粵語喜劇，由龍圖執導，胡楓、賀蘭主演。

## 情節
故事講珠寶大亨羅守廉家財萬貫，但係為人孤寒，佢兩個仔烏龍無能，三仔叔堯為人能幹精明，娶個老婆鄭婉君又溫婉賢淑。大嫂二嫂於是獻計鬥法，同老公扮鬼扮馬想分身家。

## 演員陣容

## 參考
*
*一帆風順 (1965)（香港影庫 HKMDB）
仁壽二年

**仁壽二年**可以係：

* 隋文帝楊堅仁壽二年，大概對應602年；
* 日本文德天皇仁壽二年，大概對應852年；
* 大理國神宗段智祥仁壽二年，大概對應1228年

## 睇埋
* 仁壽
延和

**延和**（）係個年號，可以係：
*漢武帝年號征和嘅第個寫法
*延和 (北魏)，北魏拓跋燾嘅年號，共四年，對應西曆432年～435年
*延和 (高昌)，高昌麴伯雅嘅年號，共十二年，對應西曆602年～613年
*延和 (唐)，唐朝李旦嘅年號，共四個月，對應西曆712年

## 西曆干支對應表
呢份表表示三個延和年號對應嘅西曆同干支。
海角幽蘭

《**海角幽蘭**》係香港凱旋影片公司1965年嘅一部粵語片，由陸邦執導，吳楚帆、南紅主演。

## 情節
故事講好爸爸李富育有五個仔女，為咗養家，除咗日頭揸的士，又搵多份夜更兼職，點知墮入咗搶劫珠寶賊黨嘅陷阱，被嫁禍殺人同偷珠寶，李富舉家搬遷逃避賊黨追捕。

## 演員陣容
福祿雙星

《**福祿雙星**》係香港信誼影業公司喺1962年出品嘅一部粵語古裝片，由黃鶴聲執導，林家聲、鳳凰女主演。

## 情節
故事講富商文尚德為個女詠梅揀婿，何玉棠文武雙全，勝過二世祖張大福同其他人，可惜因為家貧被文尚德逼佢退婚。詠梅相思成病，佢奶媽於是安排玉棠男扮女裝前來探望，點知俾膝下無兒又好想納妾嘅尚德睇中，故事就係咁展開。

## 演員陣容
蔡報國

**蔡報國**（，）係加拿大政治人同生意人，加拿大保守黨籍，2015年起做加拿大國會下議院議員，代表安大略省約克區嘅萬錦－於人村選區。

## 出面網頁
* 
* [Bob Saroya - Overview - House of Commons of Canada](http://www.ourcommons.ca/Parliamentarians/en/members/Bob-Saroya(58878)) 

類:加拿大政治人

類:印度人
楊清檸

**楊清檸**（；）係中華人民共和國嘅網絡紅人，前網絡主播。佢曾經喺快手擁有衆多擁躉，後因畀中國中央電視台點名批評，隨後畀快手官方封殺。宜家活躍於新浪微博，以上載自己嘅相爲主。

## 出面網頁

類:網絡紅人
類:浙江人
十八鄉

**十八鄉**係一個地區泛稱，可以係：

* 十八鄉 (元朗)：香港新界嘅地區。
* 十八鄉 (恩洲)：廣東南海縣舊日金利司下轄恩洲堡，而家荔灣區、白雲區部分村落。
* 十八鄉 (崗尾)：廣東番禺縣舊日茭塘司下轄崗尾社，而家番禺區石樓鎮同化龍鎮一帶村落。
十八鄉 (恩洲)

**恩洲十八鄉**，係舊底嘅廣東南海縣恩洲堡所轄鄉社統稱，屬金利都（司）轄。去到清末，恩洲堡下經已唔止十八鄉，但十八鄉叫慣咗，約定俗成。

## 組成
恩洲十八鄉通常來講有：荷溪、三聖社、半塘（泮塘）、荔溪（包括周門、荔溪南約、荔溪東約）、彩虹橋、南岸、澳口、源頭（源溪）、西場、增埗（繒埗）、西村、王聖堂、三元里、瑤䑓（瑤台）、沙涌（包括上沙涌、下沙涌）、塘下（唐夏）、棠溪、佛闍（佛蛇崗）。舊時嘅三元里平英團有唔少成員係呢十八鄉嘅鄉民。

## 聯鄉活動
### 三元里
喺三元里鄉有正月十八鬧元宵嘅習俗，據話係喺西漢開始嘅。舊陣嘅恩洲十八鄉有過共同約定，以增進各鄉友誼，避免械鬥，共慶豐收，就將元宵節訂作各鄉互相拜賀嘅日子，並由各鄉輪流做東：瑤䑓鄉定喺正月十六，王聖堂定喺正月十七，棠溪鄉定喺正月十九，而三元里鄉就定喺正月十八。成個活動由正月十二開始直落8日。據話1841年三元里鄉民抗英勝利後，三元里鄉為感謝各鄉支援，正月十八嘅慶典變得更為隆重。呢日係各鄉互拜，下晝喺鄉度嘅祠堂度醒獅采青，環村巡遊等，跟著仲會喺祠堂內外大擺筵席招呼各鄉鄉民。

### 西村
西村喺清朝道光年間就開始有張王爺誕活動，後由於村嘅張王爺廟喺文革期間畀清拆，活動中斷。到2000年後，西村村民恢復活動，由村嘅張王爺誕慶典活動籌備小組組織慶典活動，主場變咗去西村首約嘅老人之家，張王爺神像就喺入邊供奉。呢陣三元里、王聖堂、棠下等18鄉嘅村民代表亦都敲鑼舞獅共來西村慶賀，當日中午按慣例筵開百席招呼各鄉人士。

### 西場
西場村有廣州中心市區唯一剩低嘅關帝廟，村慶定喺農曆五月十三關帝誕。呢日十八鄉包括澳口、增步、南岸等兄弟村嘅獅隊就會挑著大旗、敲鑼打鼓前往西場村恭賀，而西場村醒獅隊亦村口喺度相迎，村內擺過百圍酒席宴請鄉友弟。神誕期間有遊鄉、切磋武藝等活動。

## 睇埋

* 金利司
* 仁威廟

## 攷
黃頌明

**黃頌明**（，），綽號**小明**，係香港女演員，2017年開始係無綫電視自由身女藝員，兼big big channel旗下嘅KOL，2021年正式加入無綫電視。佢係順利天主教中學同埋香港演藝學院戲劇學院2012年藝術學士（榮譽）嘅畢業生，主修表演。佢已經結咗婚。

## 演出
### 電視劇（無綫電視）
*2018年：愛·回家之開心速遞 飾 CID（第362、364集）
*2018年：BB來了 飾 童年唐恬兒（聲演）
*2020年：使徒行者3 飾 符碌網絡賭場荷官（第10－11集）
*2020年：香港愛情故事 飾 Ida
*2021年：逆天奇案 飾 記者（第10、17、19－21集）
*2021年：刑偵日記 飾 記者（第1-2集）
*2022年：青春不要臉
*2023年：隱門 飾 環境人物（第10集）

### 電視節目（無綫電視）
*2017年：最緊要好玩 （演出）
*2017年：最緊要好好玩 消暑版 （演出）
*2017年：終極街頭魔法王 演出（第3-5、7、9集）
*2020-2021年：勁歌金曲 （「勁歌後援會」環節主持）
*2020年：姊妹淘 （3月3號嘉賓）
*2020年：後生仔傾吓偈 （第514、515、521集嘉賓）
*2021年：開心大綜藝（演出）
*2021年：死因有可疑（演出）
*2021年：嘩鬼輪住搶著數（演出）
*2022年：就算得你一個觀眾 （主持）

### 舞台劇
* 2019年：A2創作社《波音情人》

### 主持
* 2023年：MOCITY毛城城我最喜愛寵物品牌大獎2022頒獎典禮-同蔡國威合作司儀

## 出面網頁
*
聖弟茂德

**聖弟茂德**（**Saint Timothy**），基督教譯**聖提摩太**，係位天主教聖人，1世紀喺艾菲索斯做主教，追隨聖保祿傳福音。
## 睇埋
*提摩太前書
*提摩太後書
類:天主教聖人
八鄉

**八鄉**（）係香港新界元朗區一笪地方，舊時有八條鄉村，所以就叫八鄉。佢同附近嘅屏山、廈村、十八鄉、錦田同新田夾埋叫「元朗六鄉」。
金利司

**金利司**係清朝嗰時廣東南海縣下轄嘅七個巡檢司之一。

## 界限
金利司喺廣東省城西北。 司內東界番禺縣，西界三水縣 ，南界神安司、三江司，北界花縣。 

## 內置情況
司下轄堡有8個：

*恩洲堡
*草場堡
*黃岡堡
*豐岡堡
*麻奢堡
*上白石堡
*下白石堡
*桃子堡

## 攷
*《南海縣建置志》
石之予

**石之予**（，）係加拿大籍華裔女導演同動畫師，屬彼思旗下。佢喺重慶出世，祖籍四川綿陽，多倫多成長。2019年佢憑動畫短片《包》（*Bao*）攞奧斯卡最佳動畫短片獎。
包 (動畫短片)

《**包**》（***Bao***）係美國彼思喺2018年製作嘅動畫短片，由石之予執導，被安排喺播《超人特工隊2》之前播。故仔講一位喺外國嘅華裔女人當咗個包係佢個仔。

短片攞到2019年奧斯卡最佳動畫短片獎。
八屬

**八屬**，係廣東舊陣嘅一個地區統稱，係原廣東**下四府**，即**高州府、雷州府、廉州府、瓊州府**嘅地方。舊陣稱呼打頭係會講埋**高雷欽廉瓊崖羅陽**。舊陣喺當地自己鑄造流通嘅銀毫叫做**八屬毫**，而當地自己搞嘅武裝部隊就叫做**八屬軍**。

舊陣粵軍嘅主要戰力就來自呢笪地頭。南天王陳濟棠喺1948年陣仲做過八屬同鄉會嘅主席，廣東省城度嘅舊會址喺南堤二馬路嘅欽廉會館。

## 攷

類:廣東史
類:廣東地理
夏登

**占士·夏登**（，全名**小占士·愛德華·夏登**，，）係美國籃球員，2009年加入NBA效力俄克拉荷馬雷霆，至2012年被交換去侯斯頓火箭效力。常規賽。2021年，佢被轉咗去布碌侖籃網，喺2022年又去咗費城七六人。

## 出面網頁

* 
* James Harden Stats, News, Videos, Highlights, Pictures, Bio - Houston Rockets - ESPN 
*
全日情侶診所

《**全日情侶診所**》（**Japan Love Hotel**）係香港電視娛樂製作嘅真人騷節目，喺2019年2月24號到6月16號逢禮拜日23:00-23:30喺ViuTV播，由練美娟（娟姐u）、歐陽仲豪（豪dee）、陳健朗主持。節目會去日本東京、京都、大阪、奈良嘅唔同時鐘酒店考察。

## 每集一覽

## 節目調動
*2019年3月17號：由於直播《西班牙甲組足球聯賽 -  愛斯賓奴 對 西維爾》，所以暫停播映一集。
*2019年4月21號：由於直播《西班牙甲組足球聯賽 - 基達菲 對 西維爾》，所以暫停播映一集。

## 出面網頁
*ViuTV：全日情侶診所
初戀還未來？

《**初戀還未來？**》（**First Love Is Yet To Come**）係香港電視娛樂製作嘅真人騷節目，喺2019年2月25號到3月15號逢禮拜一到五22:30-23:00喺ViuTV播，由胡希文、李敏、王頌茵、譚凱倫主持。節目由主持陪四位未拍過拖嘅女仔曉鏵、享玲、Cheri、子涓去香港、台灣同韓國三地識男仔，並由嘉賓鄭融、黃真真、鄺俊宇、朱栢康評論佢哋嘅表現。

## 每集一覽

## 節目調動
*2019年3月12日：由於20:00-00:15現場轉播《KKBOX香港風雲榜》，所以暫停播映一集。

## 出面網頁
*ViuTV：初戀還未來？
女學生·吹水班

《**女學生·吹水班**》（**Talker: Boy And Girl Talking Classroom**）係香港電視娛樂製作嘅清談節目，2019年3月6號到11月27號逢禮拜三23:00-23:30（晚吹時段）喺ViuTV播出，主持係駱振偉、嚴瀚褀（嚴祺）、彭嘉桓（Moley）。節目主持會同著住校服（校裙或者PE衫）嘅女嘉賓傾下學生時代嘅經歷，透過分享讀書時期所發生嘅事情，重現校園生活嘅難忘經歷。涉及嘅話題，由同學之間嘅青澀愛情、有趣秘聞、校園制度同埋校園文化都有。

## 每集一覽

## 參考

## 出面網頁
*ViuTV：晚吹 - 女學生·吹水班 
*ViuTV：《晚吹 - 女學生·吹水班》官方足本版【海外觀眾限定】
文千歲

**文千歲**（，）原名**黃富華**，廣東番禺人，係香港粵劇演員。首本劇目有《胡不歸》、《唐宮恨史》等。門下弟子有游龍同黎耀威。

## 生平
文千歲喺廣東番禺茭塘村（而家番禺區石樓鎮茭塘西村）出世，7歲就開始做大戲，跟老豆黃千峰入「前程劇團」。約莫9歲跟北派師傅竇庭志學北派武藝，後尾跟咗何湘子，做龍虎武師，藝名「若游龍」。13歲入「人之初劇團」，藝名「小千歲」，1963年改名叫「文千歲」。跟住喺「黃金粵劇團」做文武生。早期唱陳笑風腔，後來唱腔發展到有個人風格。後來同人拍檔組嘅粵劇團有「千寶」、「龍鳳」、「千群」、「寶人和」、「千鳳鳴」、「千麗」、「豐華」、「高陞」等；亦加入過順德市粵劇團、廣州市粵劇團同肇慶市粵劇團等。
1973年，同麗莎合唱《桃紅柳綠》，攞「金唱片獎」。1976年，同梁少芯組「千歲粵劇團」，後尾改名叫「富榮華粵劇團」，喺美加、澳洲、東南亞同中國大陸演出。之後又成立「千連芯粵劇團」同「千連芯青少年粵劇團」。1980年，同盧秋萍合唱《唐宮恨史》攞「雲雀獎」。1983年攞美國西雅圖政府頒嘅「粵劇藝術家貢獻獎狀」。1991年，喺高山劇場同香港文化中心做首屆個人粵曲演唱會；同年，同梁少芯合唱賀年小調攞「金唱片獎」，仲攞埋「瀟灑腔粵曲王」榮譽獎。1998年，攞美國加州政府頒嘅「粵劇藝術家貢獻獎狀」。

2001年同梁少芯成立「千歲粵劇研究院」。2006年辦「主恩粵劇戲曲藝人之家」。2008年做福音粵曲音樂會《新歲頌》；同年，同梁少芯合唱嘅《救世主耶穌》攞「白金唱片獎」。2010年，做粵劇《挪亞方舟》編劇。2010年12月，同曾慧喺新光戲院做「文千歲藝術專場」，跟住同尹飛燕做「燕韻鏗鏘賀華誕」專場。2011年2月退休，移民美國。2018年，出自傳《千歲演義》。

## 劇目
### 首本劇目
*《胡不歸》
*《大鬧青竹寺》
*《呂布與貂蟬》
*《西施》
*《唐宮恨史》
*《梁祝恨史》
*《情淚洒征袍》
*《一曲琵琶動漢皇》
*《隋宮十載菱花夢》
*《唐明皇與楊貴妃》
*《蘇東坡夢會朝雲》

### 開山劇目
*《仙凡未了情》（1987年）
*《蘇東坡夢會朝雲》（1994年）
*《南俠展昭花月情》（1995年）
*《楊二舍化緣》（1995年）
*《南宋文天祥》（1996年）
*《唐宮恨史》（1996年）
*《唐皇遊月殿》（1998年）
*《李剛三打白狐仙》（2001年）
*《桃花扇》（2001年）
*《荊釵記》（2003年）
*《大唐風雲會》（2007年）
*《盛世梨園》（2007年）
*《挪亞方舟》（2010年）

## 影視出演
### 電視劇
*民間傳奇（1975／1976年）
*文天祥（1976年）	 	 
*七世姻緣（1976年）	 	 
*鱷魚淚（1978年）	 	 
*天蠶變（1979年）

### 電影
*黃飛鴻戲棚伏虎（1959年）	 	 
*飛頭公主滴血救親（1960年）	 	 
*飛頭公主雷電鬥飛龍（1960年）	 	 
*飛劍神龍（1963年）	 	 
*大鄉里與掃街添（1976年）	 	 
*魂魄唔齊（2002年，飾 吉叔）	
*流浪漢世界盃（2009年，飾 幫主）

## 攷

## 出面網頁
* 
* 
* 千歲粵劇研究院

類:黃氏
類:香港粵劇演員
類:番禺人
源溪

**源溪**，亦叫**源頭**，係廣東廣州嘅一條村，舊底屬南海縣金利司恩洲堡，而家屬荔灣區南源街道。條村喺西關平原北邊，南邊有駟馬涌流經。北接西場、增埗，南連澳口，世居村民姓蕭、馬、何、梁，都有宗祠。

## 史
源溪村原先村主係姓丁、麥。南宋時期，蕭氏先祖由山東蘭陵遷入源溪。元末明初，馬氏由廣東新會遷入源溪。後來梁氏、何氏陸續遷入。明清兩代，屬南海縣金利司恩洲堡。

中華民國初年，屬南海縣二區。1928年，屬廣州市南岸區。1949年12月，屬廣州市南岸區源溪街。1950年6月，南岸區改名西村區，屬西村區源溪街。1951年9月，屬廣州市西村區南源街。1952年9月，屬西區南源街。1953年1月，屬西區人民政府駐南源街。1955年5月，屬西區南源街。1960年5月，屬廣州市西區西村人民公社管理委員會；同年8月西區改名荔灣區。1961年8月，撤社復街，屬廣州市荔灣區南源街。1968年4月，屬荔灣區南源街革命委員會。1980年9月，屬荔灣區南源街源溪社區，一路到而家。源溪舊時有部份係屬西郊人民公社（1987年改名叫西郊行政村）。2002年，廣州​​市城中村改革，源溪正式唔再屬西郊村管。

## 攷

類:廣州地理
臺南市立五王國民小學

**臺南市立五王國民小學**，喺中華民國臺南市永康區五王里嘅國民小學。

## 簡介
### 校名由來
五王國小現今校址，喺早期重未開發嗰時，周圍生滿咗雜草，景色荒涼。後嚟當地居民喺呢度建造一座據說號稱東南亞最大嘅五王廟，因此呢一帶就叫「五王村」（現改叫「五王里」），「五王國小」亦因而得名。

### 概況
*校舍喺永康區南工段九十五號等十四號
*面積2.482441公頃
*有普通教室、行政教室、專科教室、廁所、幼稚班、圖書館、活動中心、廚房、地下遊戲場、地下停車場。 
*到2015學年度止，全校共有40班（含幼稚班-1班；資源班-2班；特教巡迴班-1班）。
*學生人數有將近936人，教職員工共有100人。

## 史
*校舍喺1993年4月開始起，分三期陸續發包、完工。
*1993年7月1號成立，正式招生

## 學區
*二王里
*五王里
*三合里

## 歷任校長
*第一、二任（1993.8.1- 2001.7.31）莊正道
*第三任（2001.8.1 - 2004.7.31）李憲三
*第四任（2004.8.1 - 2008.7.31）林瑞成
*第五任（2008.8.1 - 2012.7.31）嚴詠智
*第六任（2012.8.1 - 2020.7.31）林佳慧
*第七任（2020.8.1 - ）周脈贇

## 攷

類:臺南學校‎
類:臺灣小學
類:永康區
戀夏戀夏戀戀下

《**戀夏戀夏戀戀下**》（）係2011年上畫嘅香港電影，由方力申、敖犬、張馨予、楊焉主演，錢國偉執導。

## 演員一覽
*方力申 飾 蕭方方
*敖犬 飾 暖暖
*小肥 飾 小肥
*張馨予 飾 小予
*劉羽琦 飾 琦琦
*楊梓瑤 飾 Carol
*江若琳 飾 李琳
*金剛 飾 瘦虎
*李家榮 飾 肥龍
*陳僖儀 飾 旅行社老闆娘
*黃山怡 飾 珠珠
*陳宛蔚 飾 逛街美女
*周麗琪 飾 逛街美女
*洪天明 飾 手機店老闆
*甄詠珊 飾 模特兒
*張達明 飾 模特兒經理人
*羅莽 飾 犬父
*杜宇航 飾 犬兄	
*陳嘉寶 飾 嘉嘉 
*鄧麗欣 飾 女歌手
*李蘊 飾 街訪少女
*田啟文 飾 壽司店老闆
*蘇永康 飾 講座導師
*梁漢文 飾 嗅物狂患者
*許穎 飾 健身房少女
*張衛健 飾 妄想症患者
*楊千嬅 飾 公主病患者
*李燦森 飾 公主病男友
*鄭伊健 飾 潔癖患者
*唐素琪 飾 潔癖女友
*曾志偉 飾 旅行社老闆
*松岡李那 飾 模特兒
*吳燕安 飾 模特兒
*陳俞希 飾 模特兒
*江怡 飾 模特兒
第一次不是你

《**第一次不是你**》（）係2013年上畫嘅香港電影，由蔣家旻、馬志威主演，葉念琛執導。

## 演員一覽
*蔣家旻 飾 鄺美寶
*馬志威 飾 強
*盧海鵬 飾 寶爸
*江美儀 飾 寶媽
*商天娥 飾 強媽
*古明華 飾 強爸
*陳敏之 飾 芸姐
*鍾一憲 飾 細榮
*麥長青 飾 舅父
*李蕙敏 飾 舅母
*莊思敏 飾 玲姐
*何浩文 飾 Vincent
*連詩雅 飾 琪琪
*吳若希 飾 貝貝
*陳嘉寶 飾 地勤
猛鬼愛情故事

《**猛鬼愛情故事**》（）係2011年上畫嘅香港電影，由兩個故仔組成：第一個故仔《課室》由謝婷婷主演，王晶執導；第二個故仔《旅行》由周秀娜、羅仲謙主演，葉念琛執導。
## 演員一覽
### 課室
*謝婷婷 飾 葉淑玲（Jennifer）
*鮑起靜 飾 葉淑玲母
*梁家仁 飾 葉淑玲父
*周柏豪 飾 兆中
*田蕊妮 飾 江主任
*童菲 飾 噹噹
*楊梓瑤 飾 素芳（Carol）
*江怡 飾 Gigi
*羅彩玲 飾 CoCo
*高威廉 飾 癲佬
*陳嘉佳 飾 Amy
### 旅行
*周秀娜 飾 何美寶（BoBo）
*羅仲謙 飾 家明（Karl）
*鄧麗欣 飾 鳳（Phoenix）
*洪天明 飾 Jack（警察）
*莊思敏 飾 雪兒（Cheryl）
*楊詩敏 飾 蝦頭（Harriet）
*陳嘉桓 飾 細蚊（Mindy）
*方皓玟 飾 阿夢
*林盛斌 飾 Bob（導遊）
*森美 飾 紙紮公仔
*何佩瑜 飾 紙紮公仔
澳口

**澳口**，舊名**戙船澳**，係廣東廣州嘅一條村，舊底屬南海縣金利司恩洲堡，而家屬荔灣區南源街道。呢條村喺西關平原北邊、駟馬涌出珠江口嘅北岸，南連南岸村，北接源溪。世居村民姓蔡、鄭。

## 史
澳口舊底係泊船嘅港口，喺宋元兩代開村，初時村主係鄭氏。元末明初，西場蔡氏梅溪公喺由西場遷來澳口，成咗澳口蔡氏始祖，後人起咗梅溪蔡公祠紀念先人。明清兩代，屬南海縣金利司恩洲堡。

中華民國初期，屬南海縣二區。1928年，屬廣州市南岸區。1949年12月，屬廣州市南岸區南澳街。1950年6月，屬廣州市西村區南源街。1952年9月，屬西區南源街。1953年1月，屬西區人民政府南源街。1955年5月，屬廣州市西區南源街。1960年5月，屬西區西村人民公社管理委員會。1960年8月，西區改名荔灣區，屬荔灣區西村人民公社管理委員會。1961年8月，屬荔灣區南源街。1968年4月，屬荔灣區南源街革命委員會。1980年9月，屬廣州市荔灣區南源街澳口社區，一路到而家。澳口舊時有部份係屬西郊人民公社（1987年改名叫西郊行政村），合組南岸第二生產隊。2002年，廣州​​市城中村改革，澳口正式唔再屬西郊村管。

## 攷
梁蔭棠

**梁蔭棠**（），本名**梁蔭洪**，廣東南海人，係粵劇演員。佢精通小武同旦角行當，南派武功好嘢，剛柔兼濟，當其時人稱粵劇界嘅「武探花」，戲行人尊稱「一哥」。佢首本戲係《趙子龍催歸》、《盜御馬》、《周瑜歸天》。

## 生平
1913年喺佛山普君墟出世，初時叫梁蔭洪。佢好細個就無咗老豆，老母打紗維生。7歲就喺茶樓做嘢。10歲，老母過埋身，五叔梁炳介紹佢去廣州一間鋪頭做雜工。佢堂大佬係著名喉管演奏家梁秋，發覺佢聲喉靚，仲識吹喉管，於是乎過多兩年，叫佢跟自己嘅「新春秋」班學音樂。後來，轉咗跟男花旦馮小非，跟住喺「鈞天樂」劇團做馬旦。14歲做包尾花旦，起埋藝名，就叫「梁蔭棠」，嗰時人稱「雞仔蔭」。金牌小武桂名揚好賞識佢，收佢做入室弟子，佢後來亦成咗粵劇「桂派」嘅代表人物之一。15歲轉入男女班，做正式「拉扯」，拜武術家陳斗為師。20歲喺「錦添花」班同陳錦棠合作，拜陳錦棠做師傅，未有一年就紮咗做正印小武。跟住又入「日月星」班，同桂名揚合作。後尾佢又跟武生少達子學《六國封相》公孫衍嘅「坐車」功架。又拜薛覺先為師，學各種戲路。又跟周鋒、周標呢啲名武師學武。

1952年至到1958年，入「勝壽年」、「冠南華」、「新世界」劇團，仲做正印小武。1959年，入佛山地區粵劇團，做過佛山地區粵劇團副團長、佛山地區粵劇院院長，培養咗曾慧、梁廣洪。1978年，重新整理再做《趙子龍催歸》。

1979年9月，梁蔭棠喺佛山過身，葬喺八和公墓。

## 藝術成就
梁蔭棠嘅聲喉繼承咗「桂腔」，仲吸收埋新馬師曾同何非凡嘅特色。演《武松》「飛雲浦」嗰時，參考京劇小武李少春嘅演技，內場唱咗句首板先，出場再唱高腔，咁一亮相個氣勢經已鎮住全場。佢跟過少達子、薛覺先、周鋒學做戲，三節棍、單刀、醉拳、洪拳、蔡李佛拳都精通，劇院門口逢親黏「今晚梁蔭棠加演三節棍」，全場實爆滿。佢亦跟過桂名揚學「鑼邊花」，槌槌都乾淨利落。《七虎渡金灘》佢演楊繼業，「碰碑」嗰時嘅「屈腰」同「三起三落」，表現出南拳北腿嗰種穩重同靈活。《趙子龍催歸》「甘露寺」嗰場，唱霸腔大滾花出場好有氣勢，「亮相」、「關目」、「車身」夠嗮威，「催歸」嗰場嘅「單腿望月」、「磋步」、「走圓台」呢啲動作亦有自己風格，功架戲融入咗南派武功，人稱「翻生趙子龍」。

## 攷

類:梁氏
類:南海人
類:粵劇演員
爛滾夫鬥爛滾妻

《**爛滾夫鬥爛滾妻**》（）係2013年上畫嘅香港電影，由杜汶澤、周秀娜主演，王晶執導。

套戲個名同《爛賭夫鬥爛賭妻》似，但共通點只係兩套戲都由杜汶澤做男主角同王晶執導，而劇情就無任何關係。

## 演員一覽
*杜汶澤 飾 車震
*周秀娜 飾 周志玲
*彭浩翔 飾 陳十三
*鄒凱光 飾 王晶衛
*梁政玨 飾 小卞
*鍾采羲 飾 大卞
*童菲 飾 何嘉欣
*劉浩龍 飾 利兆楷
*羅子喬 飾 蕭音音
*石詠莉 飾 車震女友
*胡然 飾 Mary
古惑仔：江湖新秩序

《**古惑仔：江湖新秩序**》（）係2013年上畫嘅香港電影，由羅仲謙、伍允龍、梁烈唯、沈震軒、黃貫中主演，陳翊恆執導。故仔由漫畫《古惑仔》改編。

## 演員一覽
*羅仲謙 飾 陳浩南
*梁烈唯 飾 趙山河（山雞）
*林子善 飾 包達二（包皮）
*沈震軒 飾 譚坤（𡃁坤）
*黃貫中 飾 鄧智勇 （大佬B）
*何浩文 飾 梁二（大天二）
*伍允龍 飾 楊添 （大頭仔）
*胡然 飾 林超婷（Lorraine）
*莊思敏 飾 林淑芬
*童菲 飾 蘇阿細（細細粒）
*何韻詩 飾 十三妹
*梁敏儀 飾 Anna姐
*萬梓良 飾 蔣天養
*林盛斌 飾 肥佬黎
*詹瑞文 飾 口水詹
*洪天明 飾 甘子泰（太子）
*單立文 飾 蔣天生
*譚炳文 飾 炳叔
*雷宇揚 飾 鬼王
*駱應鈞 飾 Gordon Lam
*潘源良 飾 陳耀
*黃樹棠 飾 棠叔
*丁羽 飾 吉叔
*黃興桂 飾 林牧師
*牛佬 飾 牛佬
*羅天池 飾 阿寶（佬B手下）
*蔣祖曼 飾 Man姐
*唐紫睿 飾 十三妹女伴
*柯嘉琪 飾 靚坤女伴
殷家莊

**殷家莊**，係廣東從化嘅一條村，行政屬廣州市從化區城郊街道東風行政村。明代初期，殷氏由東莞搬來呢度開村。2000年12月，成咗廣州市內控歷史文化保護區。

## 佈局
殷家莊分成西莊同南莊。東邊係流溪河，北邊係風水林。緣住流溪河岸有大榕樹，西邊兩個塘之間嘅路有古柏。殷家莊三面環水，背脊枕住山林。

西莊面闊120米，深80米，建築佔地9600平方。村頭係五沓祠堂光巗公祠，第五沓係兩層樓閣。祠堂右邊係9列統一嘅民居，每列4戶，總共36戶。民居後邊係一排兩層回字屋，駁返住光巗公祠第五沓。

南莊南邊係大水塘，面闊150米，深70米，建築佔地1.05萬平方。村頭係殷氏宗祠。祠堂向東邊街巷方正。村面中間係班墀公祠，兩進三間。有一條巷巷尾，有一間面闊五間兩廊嘅花園式建築，大門口對住巷仔。

## 攷

類:從化區自然村
鳳院

**鳳院**，係廣東從化嘅一條村，行政屬廣州市從化區江埔街道鳳院行政村。南宋開村，世居村民姓歐陽。2000年12月，成咗廣州市內控歷史文化保護區。

## 史
南宋年間，歐陽氏由江西廬陵搬來從化開村，條村對住鷓鴣山。明隆慶三年（1569年），知縣唐世諄話呢度「惟山秀拔、雙鳳其模」，將鷓鴣山改咗叫「雙鳳山」，寫咗《祭雙鳳山文》，仲刻石棟喺村口。條村因爲咁起名叫「鳳院」。 

## 佈局
鳳院村建築地闊280米，最深有300幾米，村頭有大榕樹。村頭門樓掛「鳳院」木匾，對聯係「鳳立丹山舒錦繡、院開大地建文章」。村前係月牙形風水塘。有12條巷，建築排列有緻。村面有5間祠堂，其中雲簏公祠、月竹公祠同京恩公祠都係歇山頂。巷中間係水渠，花崗岩石砌邊，青磚鋪底。兩邊地面青磚鋪到去牆腳。

## 建築
鳳院村整體建築規模大，用咗大量嘅花崗岩石、灰塑、木雕，尤其是祠堂建築嘅封簷板上高刻住人物故仔、大戲場景，反映咗古代鳳院村民鍾意大戲。民居結構同規模都差唔多，有啲三間兩廊，亦有五間兩廊。

## 攷

類:從化區自然村
陳廷驊家族

**陳廷驊家族**，祖籍浙江寧波鄞縣雲龍，以紡織業起家。家族公司係南豐集團，而且有陳廷驊基金會，負責管理陳廷驊大部分身家。

## 家族史
陳廷驊父輩係劏牛嘅，到佢廿零歲嗰陣，佢去咗上海同當時嘅「染料大王」周宗良學師。1949年，周宗良帶埋兩個助手落嚟香港搞生意，陳廷驊係其中一個。1954年，陳廷驊創立南豐紡織廠。到1970年，南豐紡織上市，之後南豐唔單只經營紡織業務，重開始涉足地產業務，最出名就係起咗南豐新邨，南豐紡織到1989年就畀陳廷驊私有化咗。

到1990年代，陳廷驊因為有腦退化症，南豐嘅話事權慢慢交咗畀細女陳慧慧，到2009年陳慧慧先正式成為南豐嘅董事長。大女陳慧芳因為去咗美國生活，所以佢負責打理老豆喺美國嘅業務。

2009年，陳廷驊老婆楊福娥以陳做出「不合理行為」為由同佢離婚。到2010年，舊老婆楊福娥同細女陳慧慧出現爭產風波，搞到上法庭，官司一路打到陳廷驊死之後嘅2016年至判楊福娥勝訴，陳廷驊嘅身家要由楊福娥同兩個女三人均分。之後，圍繞南豐家族嘅官司一直冇停過。

而陳廷驊最終喺2012年過身，佢過身嘅消息出嚟之後，南豐同陳廷驊家族一直都冇證實，一路到兩日後，南豐集團先至正式公佈。

到2020年，楊福娥過身，根據佢喺2008年嘅遺囑，楊氏將所有身家都畀晒大女陳慧芳，陳慧慧思疑遺囑效力，又再同家姐對簿公堂，呢單官司排期去到2025年先開始審。

## 家族樹
*陳廷驊=楊福娥
**陳慧芳=Sabella（離咗婚）、Anthony Tang
***Marcel（同前夫所生）
***Damien（同前夫所生）
**陳慧慧=Albert Cheung（離咗婚）、司徒啟瑞
***張世成
***張添珞
***張添琳

## 參考

分類:香港家族
分類:祖籍浙江
分類:祖籍寧波
狄鶯

**狄鶯**（本名**林佳璇**，原名**林妙嬉**，）係臺灣女演員同主持人，祖籍浙江溫州，演出過歌仔戲、電視劇同綜藝節目。

## 事件
* 狄鶯同藝人王彩樺、狄志杰結拜。

* 狄鶯1991年拍電視劇《半生緣一世情》時，因唔滿意同劇香港演員藍潔瑛扮大牌而兜腳踢落佢個肚度，重喺節目沾沾自喜話「整個人像是保齡球一樣，滾超遠」（成個人成個保齡球噉轆好遠）、「本來想要繼續再踹她一腳」（本來想繼續踢多佢一腳），令藍潔瑛從此冇再去臺灣拍劇。

* 狄鶯1997年演出中華電視公司電視劇《我的阿爸我的子》，同同劇嘅開始拍拖。兩人喺1998年6月9號結婚，有一個仔孫華（後來改名）。兩人2004年離婚，後來又復合，2007年6月29號喺關島再婚。7月9號返到臺灣喺台北君悅大飯店凱悅廳舉行婚宴，筵開43席，由王偉忠證婚。

* 孫安佐喺2018年3月留學美國期間揚言要掃射校園，涉嫌恐怖威脅，被控「非美國公民持有彈藥罪」，8月28號孫安佐喺賓州東區聯邦法院召開嘅認罪庭認罪，放棄所有上訴權利。刑滿之後畀人遞解出境，終身唔可以入境美國。

## 攷

## 出面網頁
* 
* 
* 

類:臺灣綜藝節目主持人
類:電視演員

類:祖籍浙江
佳璇
王慧媛

**王慧媛**（，）係2015年夏威夷華埠小姐同2017年夏威夷華裔小姐冠軍，同埋2019年國際中華小姐亞軍。

## 簡歷
王慧媛喺紐約出世，六歲搬到夏威夷，亦都響香港同台北住過一排同返學。佢四歲時喺香港栢基國際幼稚園返學，之後去台北市私立立人國際國民中小學返四年班，之後去返夏威夷讀普納荷學校，大學畢業喺夏威夷大學馬諾阿分校中國語言及文學系。

王慧媛參選過2015年《夏威夷華埠小姐競選》同2017年度《夏威夷華裔小姐競選》，係歷來第一位響呢兩項選美都攞到冠軍嘅參賽者；另外都贏過好多唔同選美嘅獎項。佢喺2019年3月代表夏威夷參選《2019國際中華小姐競選》，一度畀部份媒體話係冠軍大熱，亦都順利殺入最後五強，但最後只拎到亞軍同健康活力佳麗獎，但都係夏威夷代表歷來嘅最好成績。

## 演出作品
### 電視劇
* 2015年：《天堂執法者》（第六季） 飾 Kono Kalakaua 替身

### 微電影
* 2016年：《A Fantastic Wreck》 飾 Hannah

### 動畫配音
* 2015年：《幸運派傳說》 飾 Hyperneat / Hyperneat 朋友（第3集）

### 音樂錄像
* 2013年：周杰倫《烏克麗麗》 - 擔任舞蹈員

## 得過嘅獎同提名

## 註

## 參考

## 出面網頁
*
*
*Stephanie Wang – model | voice actor
*2019國際中華小姐競選 – 候選佳麗 - 4號 王慧媛 - tvb.com
* Miss Chinatown Hawaii/Miss Hawaii Chinese 2015
* Miss Hawaii USA 2016
* Miss Chinatown Hawaii/Miss Hawaii Chinese 2017
* Miss Chinatown USA 2017 Contestants Introduction
* Miss Hawaii USA 2019
* 2019國際中華小姐亞軍王慧媛比賽精華
黃埔村

**黃埔村**，係舊底廣東番禺縣茭塘司彬社嘅一條村，而家屬廣州市海珠區琶洲街道。條村喺琶洲島東邊，同長洲隔江對望，南邊隔黃埔涌對崙頭洪安圍。黃埔舊名叫**鳳浦**、**凰洲**，夾埋就係「凰浦」，收尾變咗叫「黃埔」。北宋經已開村，明清兩代係泊外埠商船嘅港口。而家分屬四行政村：黃埔、石基、楊青、新洲。世居村民姓梁、胡、馮、羅，仲有關、黃、衛、陳呢啲細姓。

## 攷
文覺非

**文覺非**（），本名**文七根**，廣東番禺人，係粵劇演員、電影演員。擅長丑生。首本戲《選女婿》、《打銅鑼》。戲行人尊稱「七叔」。門下弟子有彭熾權、葉兆柏。

## 生平
文覺非喺香港出世。細時屋企窮，9歲跟老豆老母去星加坡，喺留聲機舖頭做過學徒。18歲入戲行，拜聲架悅為師，初時學丑生，後來轉學做文武生，跟埋劇團去東南亞登台。1940年代，返來省港做戲，有薛覺先教佢，亦同馬師曾、陳非儂、陳錦棠、譚蘭卿合作。1950年代初，同羅品超、郎筠玉喺廣州組「珠江粵劇團」。1958年入廣東粵劇院，做過三團團長。1990年代開始退隱。

## 攷

## 連出去
* 

類:文氏
類:番禺人
類:粵劇演員
類:香港電影男演員
陳錦棠

**陳錦棠**（）係省港大戲演員，廣東南海人，拍戲拍古裝片多啲。

1937年搞咗個「錦添花劇團」班，主要拍嘅花旦有梁素琴（亦做過薛覺先嘅弟子）、上海妹、鄧碧雲、余麗珍、張舞柳、鳳凰女、羅麗娟、芳豔芬，「武打」好叻，多主演「打戲」、契爸薛覺先喺「覺先聲」同任劍輝喺「金鳳屏、鴻運」演「文戲」，同新馬仔台，係口白元帥，「大好彩劇團」日演《穆桂英》、 夜演《新馬仔拉車被辱》開鑼，新馬係六國王之一。

蕭仲坤、羅家寶、蘇少棠係佢弟子，佢太太（陳錦棠夫人）陸淑卿係粵劇界「四大老婆」之一。

仙姐同羅家寶話佢(陳錦棠、一哥)嗰個「錦添花」班趕住開、冇花旦，就俾⾃⼰做正印花旦，佢「以為有眼核就得」。

梁漢威六六年喺東南亞走埠代佢小生位，任劍輝哋雛鳳鳴劇團六九年嘅《辭郎洲》先有份。

## 嗰啲新戲
#《洛神》*(係曹植)
#《梁天來》(係凌貴興)
#《醋娘傳》(即係《獅吼記》)*
#《燕子卸來燕子箋》*
#《英雄掌上野荼薇》*
#《紅菱巧破無頭案》*
#《香銷十二美人樓》*
#《火網梵宮十四年》*
#《隋宮十載菱花夢》*
#《萬世流芳張玉喬》*
#《楊乃武與小白菜》(拍鄧碧雲)
#《漢武帝夢會衛夫人》*

*唐滌生

## 註

## 出面網頁
* 
* 
* 紅菱巧破無頭案(1959) 香港電影資料館電影院
* 1954年初同仙姐, 【明周娛樂】任姐與仙姐到安南做大戲，演出團隊與送行者眾，包括有陳錦棠、梁醒波夫婦、唐滌生等。
聖公會聖烏利爾堂

**聖公會聖烏利爾堂**（ 或 ）係嘅教堂，位於紐澤西州。呢座教堂係普世聖公宗成員，信徒都係聖公宗大公同正統傳承嘅追隨者。換言之，佢哋嘅信仰模式遵循，意即喺聖公宗入面傾向珍視天主敎傳統嘅派別，類似。

聖公會聖烏利爾堂係美國境內以大天使烏利爾為主保嘅三座教堂之一，另外兩座係位於俄亥俄州嘅總領天使聖烏利爾厄立特里亞正統泰華西度堂（）同埋位於南卡羅萊納州嘅烏利爾長老會堂（）。

用咗一年半時間製作畫有大天使烏利爾肖像嘅堂區旗，於1958年奉獻該堂。直到嗰一年，該堂仍係唯一一座獻畀烏利爾嘅聖公會教堂。

## 攷

## 出面網頁
*  

類:聖公宗
類:紐澤西州
同慶

**同慶**（）係個年號，可以係：
*同慶 (于闐)，于闐尉遲烏僧波嘅年號，共五十五年，對應西曆912年～966年
*同慶 (越南)，越南阮朝阮福昪嘅年號，共五年（特殊嘅係，喺元年之前叫同慶乙酉年），對應西曆1885年～1889年

## 西曆干支對應表
呢份表表示兩個同慶年號對應嘅西曆同干支。註：爲咗方便排表，越南同慶年號嘅乙酉年冇列喺表中，佢對應嘅西曆係1885年、干支係乙酉。